Irekia Eusko Jaurlaritza - Gobierno Vasco :: Gobernu-Kontseiluak oniritzia eman dio estatuak Euskal Autonomia Erkidegoari eskuordetu dion uraren kudeaketa-mandatuari. (2015-11-10(e)ko Kontseiluan hartutako erabakiaren laburpena)\nGobernu-Kontseiluak oniritzia eman dio…\nErabakia; horren bidez, Nekazaritza, Elikadura eta Ingurumen Ministerioarekin, Kantauriko eta Ebroko Ur Konfederazioekin eta Uraren Euskal Agentziarekin (URA) lankidetza-hitzarmen bat izenpetzeko baimena emango da, Euskal Autonomia Erkidegoko erkidegoarteko arroetan jabari publiko hidraulikoan zenbait jarduera egitea agintzeko.\nUraren Euskal Agentziak leihatila bakar modura jardungo du agindutako jarduera guztietan administratutako pertsona eta organoentzat\nGobernu-kontseiluak oniritzia eman dio lankidetza-hitzarmen bat sinatzeari Nekazaritza, Elikadura eta Ingurumen Ministerioarekin, Kantauriko eta Ebroko Ur Konfederazioekin eta Uraren Euskal Agentziarekin (URA), Euskal Autonomia Erkidegoko erkidegoarteko arroetan jabari publiko hidraulikoan zenbait jarduera egitea agintzeko.\nURAk eta Ministerioek sinatuko duten hitzarmen horren arabera, Euskal Autonomia Erkidegoaren esparruan osoki jasota ez dauden eta ura Kantauri itsasora isurtzen duten arroetan (Bidasoa ibaiarena izan ezik) eta Ebroren arroan (beste autonomia-erkidego batzuekin muga egiten duten ibilguak kanpoan utzita), Eusko Jaurlaritzaren Ingurumen eta Lurralde Politika Saila arduratuko da araudi hidraulikoan jasotako baimenei eta erantzukizunpeko adierazpenei buruzko jarduerak egiteaz, ingurumen-baimen integratuen espedienteetan txostenak egiteaz eta polizia-zereginak egin zein zehapen-espedienteak izapidetzeaz.\nUraren Euskal Agentziak, agindutako jarduera guztietan, leihatila bakar modura jardungo du administratutako pertsona eta organoentzat; horrenbestez, hitzarmena sinatu duten administrazio guztien aurrean aurkeztutako agiriak URAri igorriko dizkiote hitzarmenean aurreikusitako mandatua gauzatu ahal izateko.\nUraren Euskal Agentziak 750.000 euro jasoko ditu urtero mandatuaren xede diren jarduerak egiteak ekarritako kostu ekonomikoaren ordainetan. Nekazaritza, Elikadura eta Ingurumen Ministerioak ordainduko du zenbateko hori ekitaldi bakoitza amaitu ondoren.\nHitzarmenak lau urteko hasierako iraupena izango du, baina luzatu ahal izango da, betiere alderdi interesdun batek berariaz ez badu denuntziatzen zazpigarren klausularekin bat etorriz. Euskal Autonomia Erkidegoko jabari publiko hidraulikoaren kudeaketa homogeneoa bermatzearren garatuko da mandatua, horri dagokion arro hidrografikoa dagokiola.\nEstatuari eta autonomia-erkidegoei jabari publiko hidraulikoaren gainean zer eskumen dagozkien arautzen du Estatuko Uren Legeak; Konstituzioak eratutako Estatuaren lurralde-egitura baliabide hidraulikoen kudeaketari aplikatzen dio era horretan, administrazioek eskumenak nahitaezko lankidetza-esparruan gauza ditzaten eta horrela baliabideen arrazoizko erabilera eta babes egokia bermatu ahal izateko.\nEuskadiko Autonomia Estatutuak eskumen esklusiboak ematen dizkio autonomia-erkidegoari aprobetxamendu hidrauliko, ubide eta ureztatzeari dagokionez, betiere urak osoki Euskadiren barruan igarotzen badira. Estatutuak eskumen esklusiboak ematen dizkio autonomia-erkidegoari, orobat, interes orokorrekoak ez diren edo beste lurralde batzuei eragiten ez dieten lan publikoen gainean.\nHerri Lan, Garraio eta Ingurumen Ministerioak eta Garraio eta Herri Lan Sailak 1994an sinatu zuten hitzarmenaren bidez Euskal Autonomia Erkidegoaren gain gelditu zen jabari publiko hidraulikoari buruzko baimenak izapidetzea, baita horren zaintza egitea ere, Kantauriko eta Ebroren arro hidrografikoetan. Hitzarmen horren bitartez, halaber, arro kantauriarretako plangintza hidrologikoa egiteko lankidetza-irizpideak ere zehaztu zituzten. Aipatutako irizpide horiek zati batez indarrean daude oraindik, baina berrikusi beharrekoak dira, Euskal Autonomia Erkidegoaren gain beste arlo batzuk ere gera daitezen, hala nola hirigintzako edo bestelako txostenak egitea, baldin eta autonomia-erkidegoaren berezko eskumenetan eragiten badute, edota araudiaren bilakaeraren ondorioz nahitaez aldatu beharreko izapideak. Horrek eragin du kudeaketa-mandatua idaztea.\nKultura Sailak hitzarmen bat izenpetuko du Hezkuntza, Kultura eta Kirol Ministerioarekin Arabako, Bizkaiko eta Gipuzkoako Probintzietako Artxibo Historikoak kudeatzeko (2012-05-08(e)ko Kointseiluan hartutako erabakia)


Milako langa pasa du hildakoen kopuruak: 1.038\nKonfinatuta lau aste pasa izanagatik, beste 44 pertsona hil dira koronabirusak jota Euskal Herrian. Atzo 409 positibo berri atzeman zituzten. Biharko jaiegunaren ostean, asteartean lantokira itzuliko dira milaka herritar eta horrek kezka eragin du.\nArgudiatu du oinarrizko zerbitzuak ez diren jardueren barruan kokatu zuela debekua. Higiene neurri zorrotzak ezartzeko agindu du\nOhiko azoka neurri bereziekin egin dituzte Eibarren, Ondarroan, Oñatin eta Zarautzen gaur. Bergaran, Azpeitian eta Ordizian ere modu horretan egiten jarraitzea erabakia zuten udalek, azoken eskumena eurena dela argudiatuz.\nIrlanda, Eskozia, Katalunia, Galizia eta Kurdistango hainbat lagunek elkartasun argazkia bidali dute, Aberri Eguna "elkartasunean ospatzea" opaz (zerrenda, albistearen amaieran).\nAberri Eguna balkoietan ospatzera deitu duten 27 lagunek bideo bat zabaldu dute. Koronabirusak gehien eragin dienei «herri gisa besarkada kolektibo bat» emateko ere baliatu nahi dutela diote. Aberrieguna.eus webgunea prest da elkartasun mezuak jaso eta ikur digital erraldoi bat osatzeko.\nAberri Eguna, elkarrekin\nEuskal Herria Batera ekinbidea aurkeztu dute 27 lagunek. Aurten balkoietan ospatzera deitu dute


Hitz eta pitz Santiago de Molina-rekin - - Guaixe.eus\nBasoa 2021-12-06 17:30\nHutsik al dago gure errealitate bisuala?\nBisualitatearen kultura ez da berez madarikazio bat. Madarikazio bat dena da, gure begiak gero eta zirrara txundigarriagoekin sistematikoki betetzeko grina, guztiok espiral aseezin batean sartzen gaituena. Ikuskizun gehiago nahi dugu. Ikuskizun gero eta bizigarriagoa eta boteretsuagoa, ezertara eramaten ez duena.\nDastamena ahosabaian bakarrik dago?\nGustua -gustu onari dagokionez- joan den mendeko gaia dirudi. Eta hala da, nolabait. Horregatik, geratzen zaigun aukera bakarra zera da: atzeko gustuaz edo retrogustoaz hitz egitea da, ardo-adituek egiten duten antzeko terminoetan. Laburbilduz, ahosabaiarekin zerikusi zuzena du. Eta ezin da kausalitatea izan ahosabaiaren (palatum) eta jauregiaren (palatium) jatorri latindarra horren antzekoak izatea.\nElkarrizketa osoa: Arrano txikiaren hegaldia


Ekoturismoa Nafarroan | Visit Navarra - Nafarroako Turismoaren webgune ofiziala\nElezaharretako moduko paisaiak pagadi, arroila eta leize artean\nNafarroa trantsizio-lurraldea da eta lau klima desberdin ditu. Horrek eragina du ezinbestean paisaietan eta eskualdeen arteko kontraste handietan. Batetik, mendi-gailurrak eta haran berdeak Pirinioetan; bestetik, Bardeako mortua; eta bien artean mendixkak, mahastiak eta labore-lurrak. Dibertsitate hau naturaren oparia da, erregalia, eta eskerrona eta harrotasuna sortzen dizkigu.\nNafarroako bideek gailurretara, oihanetara, leizeetara, mahastietara eta mortuetara eramanen zaituztete. Donejakue Bideak berak ere utz dezake zugan aztarna foru lurralde honetan.\nHemen, puntu kardinalaren arabera paisaia goitik behera aldatzen den lurralde honetan, barne-bakea aurkitzen ahal duzu. Gainera, urtaro bakoitzak bere koloreak ekartzen ditu eta pasaiak aldatzen dira, baina beti ere indarra eta emetasuna galdu gabe.\nNafarroa ia 180 km luze da iparretik hegora. Eremu horretako naturak aukera paregabea ematen dizue gustukoen dituzuen jarduerak egiteko.\nNafarroako ezinbesteko bisita naturalak\nGure artean egun gutxi emanen badituzu, jarraian agertzen diren toki zoragarri hauetako batzuk bisitatu behar dituzu. Gaua eta eguna bezain desberdinak dira, baina bakoitzak badu bere xarma eta seguruenik bizitza osoan gogoratuko duzu.\nEgin klik eta ikusi zer ikus daitekeen eta zer egin daitekeen naturagune eder hauetan.\nErrege Bardeako mortua\nIrunberriko arroila eta Arbaiungo arroila\nBertizko Jaurerriko parke naturala\nBai horixe. Natura luzaroan ari izan da hemen eta oso oparoa izan da gurekin.\nOraindik ez badakizue nondik hasi, segi irakurtzen: bakoitzari buruzko zertzelada batzuk emanen dizkizuegu, bai eta zenbait ideia ere naturan buru-belarri sar zaitezten.\nNo es nuevo decir que el Pirineo navarro es uno de los entornos naturales de mayor valor ambiental de todo el país. Un lugar único para conectar con una naturaleza y una cultura que han sabido conservar su esencia y autenticidad.\nAquí tenemos las montañas más suaves de todo el Pirineo y mira tu por dónde, aunque no lo parezca eso es una suerte.\n¿Por qué? porque son montes muy accesibles e ideales para pasear; para adentrarse en impresionantes bosques como la Selva de Irati o Bertiz; o para contemplar foces sobrevoladas por buitres como Lumbier o Arbaiun...\nLos Pirineos son un territorio que conmueve, con coquetos valles como Roncal-Belagua, Salazar y Aezkoa y con pueblos de postal: calles de piedra, recios caseríos y rica gastronomía. Además cuenta con algunos tesoros artísticos de renombre como la Colegiata de Roncesvalles o el santuario de San Miguel de Aralar.\nPirinio Atlantikoko muinean dago; Nafarroako ibarrik nobleena da, kapareen eta abenturazaleen sorterria, bai eta artisauena, sorginena eta kontrabandistena ere.\nBaztan hainbat osagairen multzoa da: belagi beti berdeak, herri xarmagarriak, harri gorrikaraz egindako eta geranio sarriz estalitako baserri ederrak, gastronomia aparta eta sendo errotutako kultura. Muino leunak nagusi dira Elizondon, Amaiurren eta Zigan, eta ura nonahi ageri da: Xorroxingo ur-jauzia eta Infernuko Errota.\nIbar honetan zehar Donejakue Bidea doa, baina badu alderdi ezkutua ere: sorginkeria-istorioak eta mitologia-ipuinak ere bizirik daude oraindik.\nBaztan: jakin beharreko guztia\nTodo sobre el valle de Baztan\nErronkaribar Nafarroako Pirinioetan dago. Pintore erromantiko batek egindako koadroa ematen du. Kale harrizkoak, etxe ikusgarriak, tximiniak ketan eta geranioak kaleak koloreztatzen. Ibar honetako herritarrak harro daude beren iraganaz eta festa eta tradizioen bidez goraipatzen dute.\nNortasun handiko herriak (Izaba, Burgi, Erronkari...) eta inguruan natura oparoa: arrazoi onak dira ibarra ezagutzeko txangoa antolatzeko. Horrez gainera, bisitaren osagarri gisa gastronomia sendoa dastatzen ahal da (artzain-apurrak eta, nola ez, Erronkari jatorri-deiturako gazta) eta antzina-antzinatik heldu diren bestak ikus daitezke, esaterako Hiru Behien Zergarena.\nErronkaribarretik irten gabe, Izaban goiti, Belaguako ibarrera joan daiteke; Belagua da Nafarroan glaziar batek eratutako ibar bakarra. Ibar honetan indar handia izan dute betidanik nekazaritzak eta abeltzaintzak, eta oraindik ere bizirik daude antzinako ohiturak.\nIbarrean zenbait naturagune babestu daude. Horietako bat Larrako erreserba naturala da, Europako paisaia karstiko ikusgarrienetakoa dena. Mendi-pinuak kareharrien artean ikusten dituzuenean, berehala aterako duzu argazki-makina. Gainera, espeleologoek ere maite dute mendigune hau, 3.000 leize baino gehiago baitaude katalogatuta bertan. Eta Nafarroako mendirik altuena ere bertan dago: Hiru Erregeen Mahaia (2.242m). Horregatik, ibar hau oso egokia da mendi-ibilietarako eta iraupen-eskian aritzeko. Labur esateko, mendizaleentzat gozokia da.\nIbartxo polit hau Iruñetik 25 kilometrora baino ez dago. Denetarik du: milaka urteko hariztia Orgiko oihanean, haizearekin kulunkatzen diren belagiak, etxe apainak, golf-zelaia harizti eder batean eta zoratzeko moduko gaztanbera. Eta ez dakigula ahaztu: Ultzaman Parke Mikologikoa ere badago; bisitari asko hartzen ditu larrazkenean, ziza eta onddo ugari izaten baitira bertan.\nBil gaitezen harizti eta pagadietara eta goza ditzagun Nafarroako oihanetako soinuak; animaliak eta landareak eskutik doaz eta giro lasaia eta koloreztatua sortzen da: udaberrian eta udan berdea da nagusi; larrazkenean, gorri-horia.\nNafarroako eta Pirinioetako totemetako bat da. Izan ere, Europako pagadi-izeidi handienetako eta ongien zaindutakoetako bat da.\nOihan honek txundituta eta indarberrituta uzten ditu bisitariak, urte osoan zehar, urtaro guztietan. 17.000 hektareatik gorako azalerarekin, Iratiko oihanak aukera anitz ematen ditu kirolean aritzeko eta aisialdirako: mendi-ibiliak belardietan eta pagadietan barna edo Irabiako urtegiaren ondoan, bizikletan ibili BTT pistetan barna edo koadro bat pintatu larrazken-koloreekin, besteak beste.\nEta gogoan izan bi ibarretan barna hel zaitezketela: Zaraitzun edo Aezkoan barna. Gainera, ez ahaztu ikuspegi ederrak daudela ondoko begiratokietatik: Ariztokia, Pikatua eta Tapla gaina.\nIratiko oihana: jakin beharreko guztia\nTodo sobre la Selva de Irati\nNafarroako lehen parke naturala izan zen. Atlantikoaren eraginpean, mendez mende pagoz, ametzez eta haritzez osatutako oihana sortu da.\nBiodibertsitatearen aldetik, erabateko altxorra da. Gainera, mundu osotik ekarritako espezieak biltzen dituen lorategi botanikoa dago eta bertan pasea daiteke urmaelen artean eta jauregiaren ondoan.\nInterpretazio-zentroa ere badago; bertan zehatz-mehatz azaltzen dituzte bazter ikusgarri honen ezaugarri guztiak.\nBertiz: jakin beharreko guztia\nTodo sobre Bertiz\nZuhaitz handiak, batzuk ehunka urtekoak eta beste batzuk milatik gorakoak. Oihan zokoetan giro misteriotsuak sortzen dira. Oihan hau hain da handia, ezen aho zabalik utziko baitzaitu. Hona gure gomendioak:\n- Orgiko oihana, Ultzaman.\n- Jauntsarasko haritz handiak, Basaburuan.\n- Etxarri-Aranazko milaka urteko haritzak. Ibilbide hau luzatu daiteke eta trikuharrien bidea egin.\n- Altsasuko hariztia.\nBadakigu Iratiko oihaneko pagadiak direla denon kutunak, baina ez zaitez erratu: pagadi guzti-guztiek eragiten dute baretasuna eta bakea. Hona hemen batzuk:\n- Urbasako pagadi xarmatua eta Mendizaleen ibilbidea.\n- Iturburua, Bertizen.\n- Dronda-Bagomalta, Belaguan.\n- Basajaunberroko oihana, Orreagan.\n- Hiru pagoen bidea, Aurizko bunkerren bideetan.\n- Kintoko oihana.\nBatez ere pagoak eta haritzak daude, baina belardiak eta irasailak ere ugariak dira; gainera, zenbait konifero-espezie daude.\nNolanahi ere, Leitzalarrean dena ez da natura. Oihan guztian barna zenbait monumentu megalitiko daude, alde honetan gizakia antzinatik bizi den seinale. Mendeetan meatzaritza jarduera garrantzitsua izan zen, eta gaur egun oraindik ikusgai daude behinolako burdinolen hondarrak.\nZoazte eta aztertu informazio paneletan nolako ibilbideak dauden.\nInformazio gehiago Leitzalarreaz\nMás información sobre Leitzalarrea\nErrege Bardea: Europako morturik handiena\nErrege Bardea harrigarria da: Iberiar penintsulako iparraldean dago, baina Afrika barrenean zaudela dirudi.\nErrege Bardeako mortua 42.500 hektareako parke naturala da. Hemen naturak lurra gogor astindu du eta ilargiaren azala dirudien paisaia idorra taxutu du: trokak, goi-ordoki leunak eta muino bakar bitxiak.\nHain da toki ezohikoa, non ez baita batere arraroa zine edo telebista ekiporen bat grabatzen ikustea.\nTodo sobre las Bardenas Reales\nUra denean protagonista\nHorra Nafarroako naturagune miresgarria!\nUrbasa-Andia parke naturaleko akuiferoa azaleratzen den tokian Urederra ibaia sortzen da. Izena ongi paratua du, izan ere.\nHala denez egiaztatu nahi izanez gero, egin aurrera ibai ondoko bidetik eta 7 kilometroko tartean denetariko koloreak ikusiko dituzue: urdin turkesa uretan, berdeak eta gorri-horiak landaretzan, urdin argia zeruan… Ibilbide erraz honetatik istilez istil ibiliko zarete Nafarroako bazter oparoenetako batean.\nUrederraren iturburua: jakin beharreko guztia\nTodo sobre el Nacedero del Urederra\nAdi orain, naturak eskaintzen dizkigun fenomeno harrigarri batzuen aurrean baikaude: Nafarroako Pirinioetako arroilak.\nNafarroan arroila esaten zaie ibaiek milioika urtez kareharrian zulatutako haitzarteei. Zulatze-lan horren ondoriozko paisaia oso berezia da: haitzen arteko pasabide estuetan aire-korronteak dabiltza eten gabe, eta ekosistema bitxi horretan denetariko hegazti harrapariak bizi dira.\nEzagunenak honako hauek dira: Irunberriko arroila, Irati ibaiak egina eta gaur egun bide berde bihurtu dena, eta Arbaiungo arroila, Isuko mendatetik ikusi beharrekoa.\nIrunberriko eta Arbaiungo arroilak: jakin beharreko guztia\nTodo sobre las foces de Lumbier y Arbaiun\nNafarroa Atlantikoko oihanen artean mendiko urtegi hauek ezusteko erakargarria ematen dute. Pagadiz inguratuta daudela, ipuin zaharretako moduko urmaelak dirudite. Ibilbide errazei esker inguruko jardunak, animaliak eta landareak ezagutzen ahal dira. Gainera, mahai eta aulkiak daudenez, naturagune hau oso egokia da familientzat.\nLeurtzako urtegiak: jakin beharreko guztia\nTodo sobre los embalses de Leurtza\nLizarratik oso hurbil urdin turkesa koloreko urtegi bare hau aurkituko duzue. Inguruan ametzak, zuhaixkak eta pinuak daude. Toki aproposa da udan uretako kiroletan aritzeko edo murgil egiteko. Halaber, oso egokia da belan edo paddle surfean egiten ikasteko korronteen beldurrik gabe. Eta lasaixeago ibili nahi izanez gero, hidropedalak eta piraguak alokatzen ahal dira, bai eta txalupa-pasealdia erreserbatu ere. Gainera, mahai eta aulkiak, komunak, itzalpeak, aparkalekuak eta bainatzeko eremuak daude. Dena prest ur gezatako hondartza-eguna pasatzeko!\nAllozko urtegian egin daitekeen guztia\nTodo sobre el Embalse de Alloz\nIkusi beharreko Nafarroako mendilerroak\nHonezkero jakinen duzue, baina berriz esan behar dugu: Nafarroan ez gaude naturagune faltan. Aitzitik, anitz ditugu, eta zaila izaten da bakoitza merezi duen bezala goraipatzea gehiegi luzatu gabe. Dena den, geure asmoari ekinen diogu eta Nafarroako altxor natural guztiak aurkeztuko dizkizugu. Gutxi falta da.\nMendigune karstiko hau Gipuzkoara ere hedatzen da. Bertako paisaia oso bitxia da: lapiazak, ibar itxiak, leizeak, belardi berdeak eta pagadi zabalak. Beraz, zaletasun guztiak asetzeko moduko tokia dugu.\nPaisaia gogoangarriz betetako inguru honetan ibilaldiak egin daitezke oihan eta trikuharrien artean, mendien magaletan dauden herrixka politak bisitatu daitezke (Mugiro, Iribas edo Arbizu, esatera) edo Aralarko San Migel santutegi erromanikora joan daiteke eta hango 1.200 metroko garaierako behatokitik ikusten dena gozatu.\nBistaratu Aralar bisitatzeko plan guztiak\nVer todos los planes cerca a la Sierra de Aralar\n1.000 metroko garaieran dagoela, mendigune karstiko honetan oihanak eta mendi-ordokiak tartekatzen dira eta ohikoa izaten da behorrak eta ardiak bazkatzen ikustea. Ardien esnearekin Idiazabal jatorri-deiturako gazta ederra egiten da.\nIkusi beharrekoak dira iparraldeko barga, Beriain mendi mitikoa eta Aralarko mendilerroa aurrean direla, bai eta Ubabako begiratokia ere, hegoaldean, Urederraren iturburuaren zirku izugarrian amiltzen dena.\nBistaratu Urbasatik hurbileko plan guztiak\nVer todos los planes cerca de Urbasa\nLurpeko barrunbe liluragarri hauek hainbat gauzatarako erabili dira historian zehar: eguraldi kaskarretik babesteko, sorgin-akelarreak egiteko edo justiziari ihes egiteko.\nGaur egun bisitan joan daiteke foru komunitateko sakonune hauetara.\nMás información sobre las cuevas de Navarra\nSorginen leizea (Zugarramurdi)\nToki honetan natura eta sorginen istorio ilun eta izugarriak nahasten dira. Hoberena da leize handia bisitatzea eta gero inguruak arakatzea: begiratoki eder bat eta Infernuko Erreka, leizeak zulatu dituen erreka, hain zuzen.\nleize hau ukuilu modura erabili zen mendez mende. Gaur egun, aukera ederra ematen digu Aralarko mendilerroko lurpean estalaktita eta estalagmita artean ibiltzeko.\nMendukiloko leizea (Astiz)\nSaber más sobre las cuevas\nKirolik hoberenak aisialdia gozatzeko\nEhunka kilometro bidezidorretan eta oihanbideetan, haritz eta pago artean, ibaien, ur-jauzien eta iturburuen ondotik; badira ere bide berdeak edo egokiagoak nordic walking egiteko; beste batzuetan, aldiz, kulturaz ikasten ahal da, monumentu megalitikoen ondotik igarotzen dira eta. Gainera, batzuek altxorrak dituzte ezkutatuta.\nDenetarikoak eta ororendako modukoak dira. Ez dago aitzakiarik bideari ez ekiteko.\nDonejakue Bidea egin nahi duzue?\nNafarroa Donejakue Bidearen atea da Penintsulan.\nIbilbidean natura basatia aurkituko duzue, baina horrez gainera herri tradizioak eta ondare historiko aparta ere bai.\nEz dakizuela non hasi Donejakue Bidea? Hara ba, lau abiaburu daude. Hautatu egokiena zeuen egoera fisikoaren eta paisaia-zaletasunen arabera.\nParke horietan natura, kirola eta jolasa batzen dira gune bakar batean. Elementu guztien batura zoragarria toki bakar batean!\nBeraz, hona etor zaitezke zeure burua tirolinetan botatzera, zubi esekiak igarotzera, uretarako jarduerak egitera eta baita animaliak beren habitat naturalean ikustera ere. Baina parke hauek beste gauza asko ere emanen dizkizute.\nEta hori guztia naturan ederki txertatuta dagoen ingurune batean. Etorriz gero, a zer barreak eginen dituzun.\nArtamendia abentura parkea\nBeigorri Aventura Park\nAbentura gehiago behar dituzue? Orduan, hautatu turismo aktiboa\nEzin hobeki; izan ere, aski duzu Nafarroako naturari so egitea ohartzeko oso egokia dela turismo aktiborako: mendizaletasuna, piraguismoa, eskalada, arroila-jaitsiera, espeleologia eta are windsurfa ere.\nEta gorago aritzeak atzera botatzen ez bazaitu, parapente-jauzia egin dezakezu edo hegaldia kontratatu globoan edo birentzako hegazkin txikian. Zeuk erabaki.\nIkusi turismo aktiboaren proposamen guztiak\nEnpresek antolatutako planak naturan\nEkin abenturari, baina profesionalen eskutik: berek gidatuko zaituzte eta zeure kabuz inolaz ere deskubrituko ez zenituzkeen sekretuak azalduko dizkizute.\nVer todos los planes de naturaleza y deporte\nAlquiler de BTT eléctricas o normales\nLanda turismoa: ostatua naturatik gertu\nNafarroan denetariko landa ostatuak daude. Beraz, gustukoena hautatu besterik ez duzu.\nLandetxeak: etxe osoa alokatu eta zeure kabuz ibili edo gela bat bakarrik eta presta diezazutela gosaria.\nLanda hotelak: toki xarmagarria eta erosoa nahi baduzu, baina landa-ingurunearen, hauxe da aukerarik hoberena.\nKanpinak: aproposak abenturazaleentzat eta familientzat.\nAterpetxeak: aukerarik hoberenak taldeentzat eta kirolarientzat.\nAztertu landa turismoaren webgunea aukera guztiak ongi ezagutzeko.\nMás información en turismo rural\nOstatu bereziak abentura bila dabiltzanentzat\nPentsa zer izan litekeen zuhaitz baten gaineko suite batean lo egitea, antzinako leize batean esnatzea, mendiko borda batean atseden hartzea edo izarpeko burbuila batean ostatu hartzea, aurrean Errege Bardeako mortua dagoela.\nEta amaitzeko, eraikin historikoak. Izarra Erriberriko paradorea da: oraindik Erdi Aroko eite liluragarria duen XV. mendeko gaztelu batean lo egin dezakezue.\nAztertu hemen ostatu berezi guztiak\nVer alojamientos en Navarra\nOtros planes para completar tu visita de turismo de naturaleza a Navarra\nYa ves, Navarra es un destino de turismo de naturaleza que sorprende a cada paso y que acoge con los brazos abiertos en cualquier época del año.\n¿Quieres más? Pues no te pierdas lo que viene:\nVente de viaje al interior del Reyno y que tu curiosidad encuentre su antídoto en un legado cultural verdaderamente exquisito.


Antzezlana ikasteko denbora eta emanaldiaren eguna - Ahotsak.eus\nAntzezlana ikasteko denbora eta emanaldiaren eguna
Antzezlanak paperetik ikasten zituzten. Garo-usaina antzezlana ikasteko, negu osoa pasa zuten. Gero, jende asko etortzen zen antzezlana ikustera. Sarrera kobratu egiten zen, eta diru hura hobekuntzak egiteko erabiltzen zuten.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan GAB-006-045 kodeko bideoa nahi duzula aipatzea: ahotsak@ahotsak.eus\nAntzezlanak paperetik ikasten zituzten. Garo-usaina antzezlana ikasteko, negu osoa pasa zuten. Gero, jende asko etortzen zen antzezlana ikustera. Sarrera kobratu egiten zen, eta diru hura hobekuntzak egiteko erabiltzen zuten.\n-Papeletik ikasten zenduen?\n-Eta zer jartzen zuen, izenez bakoitzak esan behar zuen pusketa?\n-Zenbat denbora pasa zeikezuen antzerki obra bat ikasten?\n-Joe, `Garo Usaie´, esan dizuan hori, negu osoa pasa gendun guk. Neguko igandetan, atsaldetan, zenbat aldiz juten giñen gu hautza, saloia orduako einda zeon, ta han, hotzak, berotasunik ez, hori ikastea. Pentsaizu nola. Neska ta mutil, han. Ta gero, illuntzan, ba, handik irten ta bokadillon bat jan ta, ta hola. Baiño ze artekin? Ta, geo eitten zan garaien zenbat jende etortzen zan kanpotik eta!\n-Kanpotik etortzen zien?\n-Buenooo! Zumarraga aldetik eta, izugarrizko zea euki gendun guk ordun.\n-Eta, Nikolas, kanpotik etortzen zan jende horrek antzerkie ikusteatik zeoze ordaintzen zuen?\n-Bai, kobratzen zan. Hoixe. Bere entradea eukitzen zon.\n-Eta zuei dirurik ailegatzen zitzaizuen?\n-Baa, dirue… Guri aillatu, ez gastatzeko… zerbait zea eitteko. Beti zerbait erosi behar zendun, gauza horik eitteko ta, handik, beste iñundik ez zeon diruik eta. Diruik sekula ez deu guk hortik kobratu.\nErrepublika garaiko kultur giroa\nZinemara eta futbolera; Realeko jokalariak


naiz: hedabidea zara - Müsikaren Egünean kultura ardatz\nMüsikaren Egünean kultura ardatz\nEuskal Herriko zein munduko musiken topagunea bilakatu zen asteburu honetan Urdiñarbe. Bil Xokoa elkarteak hiru egunez ikastaroak, eztabaidak, erakusketak eta ikusgarriak antolatu zituen Xiberoko herrian. Igandeko egitarauak bukaera eman zion ekimenari. Goizeko 11.00etatik aitzina karrikako animazioez gain, kontzertuak ikusi eta entzuteko parada izan zuten bertara hurbildutakoek.\nMunduko kulturak Xiberora hurbiltzeko helburua du ekimenak. ©Bob EDME\nEuskal Herriko zein munduko musikak elkartu zituzten Xiberoan. ©Bob EDME\nMusikaren Egunean kultura ardatz izan zuten. ©Bob EDME\nJende andana bat hurbildu zen Urdiñarben antolatutako ekimenera. ©Bob EDME\nAdin guzietarako animazioak proposatu zituzten antolatzaileek. ©Bob EDME\nMusikaren Egunak haurrentzako animazioak proposatu zituen ere. ©Bob EDME\nBesteak beste, Urdiñarbe eta Mauleko Herriko Etxeek ekimena sostengatzeaz gain, EKEk ere Musikaren Eguna babesten du urtero. ©Bob EDME\nEguraldia lagun izan zuen aurtengo Musikaren Egunak. ©Bob EDME\nHiru eguneko egitaraua antolatu dute Musika Egunaren karietara. ©Bob EDME\nBazkariak ere jende andana bat bildu zuen Urdiñarben. ©Bob EDME\nBil Xokoa elkarteak ekimena antolatzen du urtero. ©Bob EDME


Oraindik baditugu begiradak\nMuseoaren urteurrenaren inguruan antolatutako 30 Begirada ekimena aletzen joan gara azken aldian. Gaurkoan Amaia Hennebutte artistarena argitaratzen dugu.\nTomas Zumalakarregiren heriotzak 185 urte.\nSan Juan egunean zendu zen buruzagi militar ormaiztegiarra.\nZumalakarregi Museoa Ormaiztegin dago. Hasieratik begiratu diogu gertueneko inguruari gure ibilbidea garatzeko. Honetan ezinbesteko laguntzaile izan dugu Zeles Otamendi.\nDastatu Museoa ekimenaren sari banaketa burutu zen pasa den larunbatean\nGaurkoan gure ibilbidearen begirada naturazale erromantikoei eskaintzen diegu. Izan ere, Oier Etxeberriarekin elkarlanean antolatu genuen aldi baterako erakusketa gogoratzen dugu.\nEkainaren 2tik aurrera itzuliko gara museora. Segurtasun eta egokitzapen neurri guztiak hartuta, bisitarien lasaitasunerako.\nZumalakarregi Museoari zuzendutako 30 Begirada horietako bat dugu Elixabete Garmendiak eskaini diguna. Bertso paper bilduma eder baten testigantza jasotzeko aukera eman digu.\nGure museoaren atzera begiratze honetan, gaurkoan Alfredo Morazaren ekarpena dugu. Aranzadiko partaide, arkeologo eta historiagilea.\nViticus talde argentinarraren "Euskal Herria"\nEgungo egoera berezia atzera begiratzeko parada aproposa dugu. Gaurkoan duela hamaika urte Zumalakarregi Museoak antolatutako ekintza bitxi baten ondorioa ezagutaraztera gatoz. Museoak 20 urte bete zituenean rock kontzertu bat antolatu genuen. Hona hemen handik bi urteetara sortutako bideo klipa.


Erresuma Batuan interesak dituzten Nafarroako enpresentzako Brexit Bonuak abuztuaren 30era arte eska daitezke - navarra.es\nErresuma Batuan interesak dituzten Nafarroako enpresentzako Brexit Bonuak abuztuaren 30era arte eska daitezke\nDownload Erresuma Batuan interesak dituzten Nafarroako enpresentzako Brexit Bonuak abuztuaren 30era arte eska daitezke as PDF\nGobernuko Brexit-en buruzko Behatokiak britainiar merkatuan interesak dituzten enpresei laguntza eskaintzen die\nErresuma Batuarekin harreman komertzialak dituzten Nafarroako enpresek abuztuaren 30era arte eska dezakete Brexit Bonuak. Bonu hauek Brexit-en eraginaren gaineko diagnostikoa duten enpresentzako aholkularitza-gastuak diruz laguntzen dituzte, finantzaketa gastuak %50ean eskainiz, eta 3.500 euro enpresa batek jaso dezakeen gehienezko zenbatekoa izanik.\nLaguntza hau eskuratzeko, enpresek, diagnostiko bat egiteaz gain ('Brexit Eragina' tresnarekin edo beste edozein bideren bidez lor daiteke), filiala izan Erresuma Batuan edo Erresuma Batura esportazioak egin izan 2017 eta 2018 urteetan.\nLaguntza honek Erresuma Batuan interes komertzialak dituzten Nafarroako hainbat enpresari lagundu nahi die herrialde hau Europar Batasunetik irtete gertuagatik, eta Brexit "gogorra" izateko aukera gero eta errealagoa delako. Sentzu honetan, Nafarroako Gobernuko Exekutiboko Ekonomia eta Enpresa Politikarako eta Lan Zuzendaritza Nagusiko ordezkariek duela gutxi Madrilen britainiar espainiar enbaxadak antolatutako jaurdanaldi batean egon ziren. Jardunaldi horretan Britainia Handiko Gobernuak merkantzien trafikoarekin lotutako inpaktuak.murrizteko hartuko dituzten neurriak azaldu ziren.\nBritainia Handiko enbaxadak azaldu duenez, Erresuma Batura esportatzen dituzten enpresentzako zain dauden zereginen artean hauek daude: britainiar EORI zenbakia (operadore ekonomikoaren identifikazio zenbakia) lortzeko erregistroa egin; aduanako aitorpenak egiteko norbait kontratatu behar den ala ez erabaki; egiaztatu prozesu sinplifikatu bateri hartzeko gai diren edo egiaztatu muga zeharkatzeko baimenak edo ziurtagiriak behar diren. Hauekin eta beste gai batzuekin lotutako aholkularitza zerbitzu guztiak Brexit Bonuek diruz lagundu ditzakete.\nErresuma Batua Nafarroako Nazioarteko 2017-2020 Planan aukeratutako merkatu estrategikoetako bat da. Nekazaritzako elikagaien, automobilgintzaren, berriztagarrien, osasunaren eta sormen sektoreen lehentasunezko merkatua da. Hori dela eta, Gobernuaren Nazioarteko Proiekzio Zerbitzutik joan den azaroan 'Brexit Behatokia' garatu zen. Microsite honetan Nafarroako enpresek Erresuma Batua Europar Batasunetik irteerari burzuko informazio zehatzagoak eta irtenbidearen inguruko galderei erantzunak eskuragarri dituzte\n2018an esportazioen zifra 441,65 milioi eurora iritsi zen, aurreko urtean baino %20 txikiagoa. Oro har, 2013-2018 aldian, Erresuma Batuak Nafarroako enpresen esportazio guztien %6 eta %8 arteko kopurua suposatu du.\nInportazioei dagokienez, 2018an 118,32 milioi eurora iritsi ziren eta horrek merkataritza-saldo oso onak uzten ditu Nafarroarentzat. Inportazioen pisua bereziki garrantzitsua da automobilak bezalako sektoreetarako, izan ere, Erresuma Batuarekin erosketa eta salmenten fluxu bikoitza dago.\nEnpresa esportatzaileei dagokienez, joan den urtean 271 nafar enpresek ondasunak Erresuma Batura esportatu zituzten, azken urteetan egonkorra izan den kopurua. Kontuan izan behar da enpresa horien %70, 188 enpresak alegia, ohiko esportatzaileak izan zirela (gutxienez lau urtez jarraian esportatu zituzten). Datu honek merkatu horretan jarduten duten enpresen artean nolabaiteko finkapena erakusten du; kontuan izan behar da Nafarroako enpresa esportatzaileen kalkuluan %34 baino ez direla erregularrak. Beste datu garrantzitsu bat da enpresen %62k iaz 50.000 euro baino gehiago esportatu zituela Erresuma Batura.\neCommerce eta Impulsa Bonuak\nBrexit Bonuekin batera, nazioartekotzea bultzatzeko beste bi bonoetarako deia zabalik dago: "eCommerce Bonuak" eta "Impulsa Bonuak". eCommerce Bonuek azioarteko negozio plan baten garapen-kostuaren (diseinua eta ezarpena)% 50 finantzatzen dute, gehienez 3.500 euro. Zehazki, gastu hauek finantzagarriak dira: enpresak nazioarteko merkataritzako negozio potentzialaren diagnostikoa, produktuak eta markak salmenta kanal berrietan. Bestetik, Nazioarteko eCommerce Plana, merkatu berriak hautatzea eta horietako bakoitzean nazioarteko estrategia onena definitzea eta aurreko puntuko eCommerce Planean sartutako neurriak ezartzea hartzen ditu. Gutxienez gastu diruz lagungarrien % 70ek diseinatutako neurrien abiaraztearen laguntzari|euskarriari egon behar izango dio Nazioarteko eCommerce-eko Planean.\nImpulsa Bonuak ICEX NEXT edo PIPE programetan parte hartu duten enpreseei edo azken fakturazioaren %30 baino gehiago esportatu duten enpreseei zuzenduta daude. Honako gastu hauek diruz lagungarriak dira %50etara, 3.500 euroko tope batekin: nazioartekotze planarekin lotutako aholkularitza, esportazio kudeatzaile bat kontratatzea, eta marka eta patenteen erregistroa eta homologazioak eta ziurtagiriak atzerrian erregistratzea.


Emakumeen aurkako indarkeria gaitzesteko puntu lila ikusarazteko deia egin du Getxoko Udalak - Getxo - Hiruka.eus\nEmakumeen aurkako indarkeria gaitzesteko puntu lila ikusarazteko deia egin du Getxoko Udalak\nErredakzioa 2020-11-19 09:03\nAzaroaren 25ean Emakumeen Aurkako Indarkeriaren Kontrako Nazioarteko Eguna dela eta, Getxoko Udalak kanpaina bat hasi du, herritarrak puntu lila, emakumeen aurkako indarkeria gaitzesteko jarreraren ikurra, ageriko lekuetan jartzera animatzeko. Horretarako, biniloak banatuko dituzte Getxoberri astekariagaz batera, baita txapak eta txartelak ere, Romo Kultur Etxean eta udal liburutegietan.\nUrtero bezala, eta azaroaren 29ra arte, puntu lila duten pankartak egongo dira udalerriko toki eta eraikin berezietan, hala nola Bizkaia Zubian, Areetako Andres Isasi Musika Eskolan, udaletxean, Santa Klara finkan eta San Nikolaseko liburutegian. Gainera, azaroaren 25ean bertan, adierazpen instituzional bat onartuko dute bozeramaileen batzordean.\nAmaia Agirre Getxoko alkateak adierazi duenez, “ikur hau publikoki erakusteak emakumeen eta gizonen arteko desberdintasunean oinarritzen den indarkeria mota honen aurkako konpromiso aktiboa dakar. Aurten ere, Udalak indarkeria matxistarik gabeko gizartea eraikitzeko konpromisoa berretsi nahi du. Sentsibilizazioan, prebentzioan eta eskura dauden baliabide eta zerbitzuen ezagutza errazteko lanean jarraituko dugu. Babes- eta defentsa-espazioak sortzen jarraitu behar dugu, eta berriro nabarmendu behar dugu babes sozialak duen garrantzia indarkeria matxistak desagerrarazten laguntzeko”.\nCarmen Díaz Berdintasuneko zinegotziak gogorarazi duenez, pandemiak eragindako konfinamenduak, mugimendu-murrizketek eta harreman-mugek agerian utzi dituzte indarkeria matxista mota desberdinei aurre egiten ari diren emakumeen egoera oso ahulak, erasotzaileagaz bizi ziren emakume askoren bizitza, osasuna eta segurtasuna arriskuan jarriz. "Emakume eta haur askorentzat”, adierazi du Carmen Díazek, “etxea da geratzeko lekurik arriskutsuena. Testuinguru horretan, isolamendua, babesgabetasuna eta ikusezintasuna saihesteko baldintza egokiak sortzeko lanean jarraitu behar dugu. Gizartearen aitorpen eta elkartasun osoa merezi dute. Errealitate mingarri horrek gizarte gisa inplikatzen gaitu, eta lanean jarraitzeko eta mobilizatzeko konpromisoa hartzen du, gertatzen jarrai ez dezan”.\nAzaroaren 25ean, eguaztenean, elkarretaratze isila egingo dute Areetako Bizkaia Zubiaren plazan dagoen Puntu Lilan, 19:30ean, Gizatiar Romo-Areetako emakumeen elkarte soziokulturalak antolatuta, urtero bezala.\nEkimen horrez gain, Getxoko Udalak beste sentsibilizazio-jarduera batzuk ere antolatu ditu. Azaroaren 27an, barikuan, 18:30ean eta 21:00etan, Muxikebarriko Arrigunaga aretoan, Aldatzen Laguntzen Antzerki Taldeak, Birritan bortxatua lana antzeztuko du, “Nagore Laffage eta La Manadaren kasuetan oinarritutako fikzio dokumentaleko lehen lana”. Saioa Royok eta Ion Martinezek antzeztuta, “bortxaketa baten ondoren emakumeak jasaten duen biktimizazio bikoitzaren argazki lotsagabea da: erasoa bera eta haren ondorio lazgarriak”.\nAzaroaren 28an, zapatuan, Muxikebarrin, goizeko eta arratsaldeko saioetan, Memoria eraikiz aurkeztuko da, diziplina anitzeko proposamen artistikoa, Mugarik Gabe eta Hortzmuga Teatroa elkarteek bultzatua, gure protagonisten ahots eta kontakizunen bidez errealitate desberdinetatik bidaiatzea proposatzen duena, munduko hainbat tokitako indarkeria matxistetatik bizirik atera diren emakumeak (Guatemala, El Salvador, Kolonbia eta Euskal Herriko emakumeak), indarkeria matxisten konplexutasuna ulertzen eta horien egiturazko kausetan pentsatzen lagunduko dutenak.\nHalaber, datozen bi hilabeteetan, udalerriko gazteek eta hezkuntza-taldeek Beldur Barik 2020 proiektuko bi ekimenetan parte hartu ahal izango dute: azaroan, "Beldur Barik Grafity" programak gazte-guneetan pieza artistikoak egitea proposatuko du, eta abenduan, "Beldur Barik Formakuntza"k berdintasunera eta genero-indarkeriaren prebentziora bideratutako prestakuntza eskainiko du abenduan.


Punjab (Pakistan) - Wikipedia, entziklopedia askea.\nSahiwal Division (en) , Lahore Division (en) , Rawalpindi Division (en) , Faisalabad Division (en) , Multan Division (en) , Bahawalpur Division (en) , Dera Ghazi Khan Division (en) , Gujranwala Division (en) eta Sargodha Division (en)\n31°20′N 74°13′E / 31.33°N 74.21°E / 31.33; 74.2131°20′N 74°13′E / 31.33°N 74.21°E / 31.33; 74.21\nKhyber Pakhtunkhwa, Sindh, Balutxistan, Islamabad Capital Territory (en) eta India\nArtikulu hau Pakistango probintziari buruzkoa da; beste esanahietarako, ikus «Punjab».\nPunjab (punjabieraz/urduz: پنجاب) Pakistango probintzietako bat da, biztanleria handiena duena eta Punjabien eta hainbat talde etnikoren bizilekua. Hegoaldean Sindh du mugakide, Balutxistan eta Ipar-Mendebaldeko Muga Probintzia mendebaldean, Azad Kashmir eta Jammu eta Kashmir eskualdeak iparraldean (lehena Pakistanek eta bigarrenak India kudeatuak, baina Kaxmirreko lurraldea) eta Islamabad ere du iparraldean. Indiako Punjab eta Rajahstan ere ditu ekialdean. Hizkuntza nagusia punjabiera da, eta Seraiki eta Urduan ere hitz egiten dira. Hiriburua Lahore da. Hiri nagusiak Multan, Rawalpindi eta Sialkot.\nPunjaben izena pertsieratik dator, Panj hitzatik eta hau era berean sanskritoko Pañca hitzatik, bost esan nahi duena, eta Ab hitzatik, sanskritoko Apetik datorrena eta ura esan nahi duena. Izen honek bertan dauden bost hizkuntzekin du harremana, Beas, Ravi, Sutlej, Chenab eta Jhelum.\nLurralde laua da, oro har, Indo eta beraren ibaiadarrek (Jhelum, Chenab, Ravi eta Sutlej) zeharkatua. Probintziaren iparraldean daude Murree, Rawalpindi eta Pabbi-ko mendikateak, Himalaiako mendialdearen jarraipena direnak. Klima kontinentala da, tenperaturak beroak dira batez beste eta euri gutxi egiten du, iparraldeko mendialdeetan izan ezik.\nJat, rajput, arain, gujar eta awan etniak dira nagusi.\nK.a. 2500. urte aldera hiri zibilizazio bat, Indoko zibilizazioa, kokatu zen Punjab aldean, eta, handik aurrera, ariarren, greziar-mazedoniarren, partiarren, arabiarren, mongoliarren, afganen, sikhen eta britainiarren inbasioak izan dira lurralde hartan. 1709-1710 urteetan Punjab burujabea eratu zuen Banda Singh Bahadur izeneko ermitau batek, sikh borrokalariek lagunduta, baina 1716an menderatu zuten mongoliarrek Singh. Sikhek borrokari eutsi zioten eta 1764-1765 urteetan guztiz indartu zuten Punjabeko erresuma. 1849an sartu ziren indar britainiarrak Punjaben, sikhak menderatu ondoren, eta 1947an bitan banatu zen Punjab, Pakistango eta Indiako estatuak sortu ondoren. Alde txikiena geratu zen Indiako estatuaren barnean. Urte hartatik aurrera etengabe borrokatu dira sikhak Punjab-eko estatu burujabearen alde. Pakistan aldeko Punjaben, berriz, guztiz bizkortu da urte horietan musulmanen asimilazio politika.\nNekazaritza (garia, garagarra, kotoia) eta industria (ehungintza, makineria, tresneria elektrikoa, altzairugintza, janari industria) dira ekonomia jarduera nagusiak. Burdinbide eta errepide sare zabal batek lotzen ditu Pakistango Punjab India, Txina eta Afganistango eskualdeekin. Lahoren dago Punjabeko unibertsitatearen egoitza.


Erakusketarekin erlazionatutakoak bakarrik Erakusketa bat erabaki Arrue anaiak Parisen Beste erakusketak\n"Tucker. Masa eta Figura" zure erosketara gehitu da\nErakusketa hau da Estatuan Tuckerri buruz antolatutako lehena. BBK da babeslea, eta ehun piezatik gora biltzen ditu, laurogeiko hamarkadaren erdialdetik mende honen hasierara bitartekoak. Kosme de Barañano katedraduna da erakusketaren komisarioa, eta haren ardurapean bildu dira, hain zuzen ere, neurri handiko 12 eskultura, neurri ertaineko 12 eskultura eta espazio irekietan ezartzeko pieza handietarako 24 maketa. Artistaren ekoizpen guztia biltzen dute pieza horiek, gaiei dagokienez. Eta, horiez gainera, 57 marrazki handi ere jarri dira ikusgai, artistak Lifetime Achievement sariaz geroztiko hogeita hamar urteetan landuak horiek ere, eskultorearen sorkuntza prozesua ulertzen lagunduko dutenak. Tucker presente dago Bilboko eskultura publikoan: harena da, hain zuzen ere, 2002az geroztik Abandoibarra pasealekuan kokatuta dagoen Maia brontzea, 3,5 tonako pisua eta 3 metroko altuera dituena.\nEgilea: Kosme de Barañano ISBN: 978-84-96763-60-9 Argitaratze-data: 09/06/2015 Hizkuntza: Gaztelania Neurriak: 20 x 27 cm Koadernaketa: Azal arrunta Orrialde kopurua: 224 Ilustrazio kopurua: 133 (color) 15 (B/N)\n30,00 € 18,00 € (BEZ barne)


300 milioi euroko kreditu bat eskuratu ahal izango dute airelineek | Consumer\n300 milioi euroko kreditu bat eskuratu ahal izango dute airelineek\nKreditu Ofizialeko Institutuaren (ICO) kreditu bat eskuratu ahal izango dute airelineek, 300 milioi euroraino, Ministroen Kontseiluak 2011-2016 aldian 4,1 milioi euroko gastu-konpromisoa hartzeko baimena eman ondoren, aireko garraio komertzialeko konpainientzat dauden ICO kreditu-lerroak osatzeko helburuarekin. Neurri horren bidez, “aerolineak finantzatzeko erraztasunak ematea du helburu Gobernuak; izan ere, bideragarriak eta kaudimendunak izan arren, likidezia arazoak dituzte”. Hala, ez da doikuntzarik edo porrotik egingo, José Blancok zuzentzen duen sailak jakinarazi du.\nMinistroen Kontseiluak oniritzia eman ondoren, Sustapen Sailak hitzarmen bat sinatu ahal izango du ICOrekin, “ICO/EECC arriskua” izeneko finantzazio-azpilineren batera bildutako eragiketak formalizatzen dituzten edo formalizatu dituzten aireko garraio komertzialeko konpainien arrisku osagarriaren estaldura, “ICO-Likidezia 2010” lineako, hain zuzen ere.\nMaileguak gehienez 300 milioi eurokoak izan daitezke. ICOk eragiketa bakoitzaren% 50eko arrisku-estaldura hartuko du bere gain, ICOn ezarritako kreditu-erakunde bakoitzeko kobraezinen zenbatekoaren bolumena% 5era iritsi arte. Gehieneko muga hori handitu egin daiteke kasu batzuetan. Sustapen Sailak, bestalde, bere gain hartzen du eragiketa bakoitzaren “behar nagusiaren”% 50eko arrisku-estaldura, ICOk estalitako kreditu-arriskuaren gehienezko mugaren% 2,5 gehiago.\nairelineak finantzaketa kreditu liquidez-eu porrotak


Beste bost aldiz emango dute 'Handia' filma kultura etxean - Debagoiena - Goiena.eus\nBeste bost aldiz emango dute 'Handia' filma kultura etxean\nEneko Azurmendi 2018-02-15 17:18\nMozorrotuta zoriondu zuten lagunek Arregi, pasa den domekan. Argazkia: Zigor Plazaola.\nBihar –egubakoitza– 22:30ean, etzi –zapatua– 19:30ean eta 22:30ean eta domekan ere 19:30ean eta 22:30ean izango dira emanaldiak.\nMozorrotuta zoriondu zuten pasa den domekan Aitor Arregi lagunek, Otamendi tabernan egin zuten ekitaldi xumean, Handia filmak eskuratu dituen hamar Goya sariak direla eta. Arrakasta handia izaten ari da oñatiarrak eta Jon Garañok zuzendutako filma.\nHori dela eta, beste bost aldiz emango dute kultura etxeko zinema-aretoan asteburu honetan: gaur, egubakoitza, 22:30ean; bihar, zapatua, 19:30ean eta 22:30ean; eta etzi, domeka, 19:30ean eta 22:30ean. Beraz, filma ikusteko gogoz geratu denak edo berriz ikusi nahi duenak hor dauka aukera.\nEstreinaldiarekin batera, hamar aldiz eman zen Handia zinema-aretoan, urriaren 20tik azaroaren 1era bitartean, eta 1.090 pertsonak ikusi zuten.\nArregi ibilbide oparoa egiten ari da zinemagintzan, eta, aurrera begira ere, zenbait proiektu ditu esku artean. Hori guztia izango du hizpide oñatiarrak astelehenean Santa Ana antzokian, Miren Arregi kazetariak gidatutako solasaldian –19:00–.\nOñatiarrak "harro", Aitor Arregik egindakoarekin\nGoiatz Arana Begiristain 2018 ots 15 Oñati\nEz dute poztasuna ezkutatzen; alderantziz, ilusioa eta harrotasun puntu bat ere erakusten dituzte. Aitor Arregi ikustea ez da oharkabean pasatzen z...


Munitibarretik Mendatara - Ahotsak.eus\nMunitibarretik Mendatara
Gero Mendatara joan ziren. Kanpandorrean ezkutatuta bonbardaketa denboran. Gernikako bonbardaketa egunean, hamaika markinar arbolape batean. Lo-lekua topatzeko komeriak. Semeen bila aita.
\nHizlaria(k): Azkune Arrate, Mari Carmen\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan MAR-009-029 kodeko bideoa nahi duzula aipatzea: ahotsak@ahotsak.eus\nGero Mendatara joan ziren. Kanpandorrean ezkutatuta bonbardaketa denboran. Gernikako bonbardaketa egunean, hamaika markinar arbolape batean. Lo-lekua topatzeko komeriak. Semeen bila aita.\nData: 2010(e)ko urriaren 01a\n- Eta han, Mendata partien, klaro, bonbardeue be, gure etxie, geu bizi giñen lekue total erre zan bonbardeuen. Ta, gu jun giñen lelengo errefujixora. Bueno, “como refugio”. Han, ez euen ezer baiña elixa, kanpantorra. Han, egon giñen. Gero, handik oiñez, bueno, hartu giñuzen anbulantzixa batek. “No me acuerdo”, ez jata /etxata/ ahazten. Ta, esaten dabe gerrie, ez dakixe zer dan gerrie! Jun giñen hara, ta jun giñen, bonbardeue: “bro-bro-bro”, abioiek etorten zien. Batzuk, etorri te beste batzuk, jun, “el bombardeo de Gernika”, orduntxe egunien. Batzuk, eta gu geuezan arbola baten azpixen, hamaike junteu giñen Markiñekuk. Zelan juntau leikez hamaike, han? Arbola baten azpixen, kamiño onduen? Zelan agertu leikez hameike? Ta, bakizu zein zien? Bestiek, Goiagananeko famelixie: Gómez, “los de Gómez”. Bueno.\n- Ta, Mendatan hori?\n- Mendatan. Ta gero ba, lo ein biher gabien nun o nun, ta han be, ba, jun baserri batera, aitte gurie itxurie ta, ba ez ekixen harek zein gazen gu, te ez otsen emon. Beste bata jun, te bapez! Gero, Matea, zuk ez dozu ezautzen. Baiña oin, Barakaldon bizi da Matea. Aittek baietz, oherik ez eukela, baiña koltxo batzuk edo zeozer topauko dabela, ta zeozer eingo dabela; lastue edo zeoze botako dabela ta, ba, behiñik peiñ, barruen. Ta, halantxeik haretxek hartu, bonbardeuen. Baiña orduen, ha, zan estutasune! Geu danok etxien ta mutillek falta. Muñozenak be bai, te guriek; guri, bat falta. Aitte gurie ostabe, Munittibarra, harek topetera. Baiña motorran zaparradie entzun banien gurien mutillek, nire nebiek, derrepente urten ein eban kamiñora: “hamen gagoz, aitte, hamen gagoz aitte!” Ta, buelta ein, hartu ha, Lorenzo ta bestiek be alkarragaz ein auezan, , hartu, te danakin etxa. Gero handik ba, Markiña.\n1936ko hauteskundeetako pasartea\nAsturiar bat soroan lurperatu zuten\nToledotik Murtziara gerra amaitzear zegoela\nJesusa Atxak negar milizianoak frentera joaten zirenean\nGerrako hegazkinak pasatzen zirenean


Normalizazioa - IES URIBE-KOSTA BHI\nHirugarren urtea dugu, dagoeneko, gure institutuan euskararen normalizazioaren ibilbidean barrena ari garela. Egindako lanaren ondoren, eta lan horrek sortarazitako gogoetaren ondorioz, premiazko zerbait azaltzen zaigu argi eta garbi: dakigun euskara erabiltzen hasten ez baldin bagara, ez dago mundu osoan gure institutuan euskarak bizi duen egoera alda dezakeen plangintzarik, proiekturik, edo egitasmorik. Horrenbestez, oso gauza xume bat izango da aurten gure ahaleginaren helburu nagusia: ahal dugun neurrian, euskaraz egitea.\n“Egite” horrek zenbait gauza hartzen ditu bere baitan: hor ditugu, esate baterako, urtean zehar eginkizun dauden ekintzak (eskola-jaietan, euskararen arabera egokitutako egun berezietan, eguneroko eskoletan, irteeretan, lehiaketetan, txapelketetan, etab.), beti ere hain beharrezkoak. Horiek guztiak, ordea, hutsaren hurrengoak dira funtsezko elementua falta badute: institutuan gaudenon arteko eguneroko jarduna euskaraz izatea. Jakina, “gaudenok” horretan ez daude bakar-bakarrik irakasle-ikasleak, hortxe daude ere, oinarri-oinarrizko heziera eta hazieraren iturrian, gurasoak, eta, halaber, institutuan gora ta behera dabiltzan beste langile guztiak.\nBeraz, “konpromiso” moduko zerbait egiteko garaia heldu zaigu: bakoitza (irakaslea dela, ikaslea dela, aita edo ama dela, bedela dela, idazkaria dela, garbitzailea dela, autobus-gidaria dela, dena delakoa), ahal dugun neurrian, euskaraz mintza dadila aldemenekoarekin. Itxuraz hain exkax edo urri dirudien urrats horrek fruitu gustagarri eta gozagarriak emango baititu, bai irakas-ikaskuntza bideari begira, eta bai eguneroko bizitza eta jarduteari begira. Horretan jarriko ditugu gure eginahal saiatuenak.\nEta den-denok –seguru gaude honetaz– bihotzez eskertuko dugu.


Netiketa – Hezkuntza eta teknologia\nmarzo 5, 2018 abril 9, 2018\nNetiketa sarean bete behar ditugun legeak eta arauak dira. Guztion artean sortzen ditugu eta batez ere interneteko foroetan errespetuz eztabaidatzeko balio dute. Konpetentzia digitaleko komunikazio eremuan sartzen da, komunikazio esparrurako arauak baitira.\nGarrantzitsua da honako hau lantzea, ingurune digitalean portaera egokia zateko, horrekin batera, portaera desegokiak hautemateko estrategiak ezagutzeko eta jarduteko protokoloak aplikatzen jakiteko.\nHorrez gain, funtsezkoa da honen lanketa norbera eta gainerakoak online mehatxuetatik babesteko gaitasuna izateko, abusuak eta mehatxuak debekatzeko eta/edo salatzeko gai izateko eta ziberjazarpenari aurre egiteko eta jokabide desegokiak identifikatzeko estrategiak garatzeko.\nIngurune digitalean egoki jokatzeko hainbat arau daude, honakoak dira:\n• Ez idatzi lagun baten horman soilik pertsona horren interesekoa den mezu bat.\n• Ez idatzi lagun baten horman lagun hori kaltetu ahal duen inolako mezurik.\n• Ez idatzi hizki larriz.\n• Ez gonbidatu inor, bere horman idatzita, talde bateko kide izatera edo orrialde bat gustoko duela esatera.\n• Ez iragarri gure gustoko gauzak besteen hormetan.\n• Ez gonbidatu urruti bizi diren lagunak ekitaldi batera.\n• Kontuz partekatzen dituzun argazki eta bideoekin!\n• Ez etikatu inor argazki batean bere baimenarik gabe.\n• Ez partekatu, baimenarik gabe, mezu pribatu baten bidez iritsi zaizun edozein eduki.\n• Emotikonoak erabili gaizki ulertzeak ekiditzeko\nBeraz, honako hauek kontuan izateafuntsezkoa da zure eta gainontzekoen nortasun identitatea errespetatzeko eta ingurune digitalean modu egoki eta seguru batean nabigatzeko.\nIKTak nola ezarri hezkuntzan? eta haur hezkuntzan?\nIKT ETA HEZKUNTZAREN INGURUKO HAUSNARKETA\nCreative Commons Cyberbullying-a EcoCrocs Glogster IKTak nola ezarri hezkuntzan? eta haur hezkuntzan? IKT eta hezkuntzaren inguruko hausnarketa Ipuina Iragarkiak atertzen Konpetentzia digitalak eta mapa kontzeptuala Netiketa Nortasun digitala Praktika onak vs baliabideak


KoLaborategia investiga los hábitos de los y las adolescentes en las redes sociales Nerabeek sare sozialetan dituzten ohiturak ikertu ditu KoLaborategiak - Berriak - Mondragon Unibertsitatea\nNerabeek sare sozialetan dituzten ohiturak ikertu ditu KoLaborategiak\nMondragon Unibertsitateko Humanitate eta Hezkuntza Zientzien Fakultateko KoLaborategiak, Gizarte Digitalerako Hezkuntza eta Komunikazioarako laborategiak, 15 eta 16 urte arteko nerabeek sare sozialetan dauzkaten joerak aztertu ditu.\nKoLaborategiak, Gizarte Digitalerako Hezkuntza eta Komunikazioarako laborategiak bultzatutako ikerketak Gazte-RIA du izena, eta Gipuzkoako Foru Aldundiaren diru laguntza jaso du. 2019-2020ko ikasturtean, Gipuzkoako hainbat ikastetxetan ibili ziren ikerlariak, eta baita Lapurdiko beste zenbaitetan ere. Mila gazte baino gehiago izan dira beren lekukotasuna eman dutenak, bakoitzak hiru aldiz, bai galdetegi bat betez, bai eguneroko bat idatziz, bai aurrez aurreko eztabaida taldeetan parte hartuz.\nGazteak aritu dira sarean erakusten duten irudiaz eta irudiaren kezkaz, baina baita ere beren bizitza pribatuaren zaintzaz eta hizkuntza joerez. Oro har, gazteek badaukate erakusten duten irudiaren kezka, eta beren pribatutasuna zaintzen ahalegintzen dira. Baina zabaltzen den irudia ez dago bakarrik beren esku, beste batzuek zabaltzen dituzten irudietan ere agertzen baitira, batzuetan. Bestalde, sare sozialak ezinbesteko tresnak bihurtu dira harremantzean eta harremanari eusterakoan. Gainera, esnatzen direnetik oheratu arte daude elkarren artean konektatuta, eta ez soilik eskola orduetan. Harremanak, gehienbat, erdaraz izaten dira. Sareko hizkuntza ohiturak kaleko eta etxeko hizkuntza ohituren isla dira.\nIkerketaren ondorioak hurrengo hilabeteetan argitaratuko dira, eta ikerketan parte hartu duten ikastetxeetan ere aurkeztuko dira. Ikerketa honetan, KoLaborategiko hamaika ikertzailek hartu dute parte.


ETAren agiria | | Berria\n2006ko martxoak 20\nETAren agiria Euskal Herriari Euskadi Ta Askatasunak, nazio askapenerako euskal erakunde sozialista iraultzaileak, honako ekintza armatuak hartzen ditu beregain: - Otsailaren 16an, Trapagan, Euskal Herriaren askatasunaren aldeko diru laguntza emateari uko egiteagatik, "Enrique Otaduy" eraikuntza enpresaren aurka lehergailuz buruturiko ekintza, kalte materialak eraginez. - Otsailaren 22an, Boluetan, Euskal Herriaren askatasunaren aldeko diru laguntza emateari uko egiteagatik, "Barrenechea Goiri" enpresaren aurka lehergailuz buruturiko ekintza, kalte materialak eraginez. - Otsailaren 27an, Mungian, Espainiako Justizia Aparatuaren aurka, Epaitegian lehergailuz buruturiko ekintza, kalte materialak eraginez. Leherketaren ondorioz, Espainiako Polizia Autonomiko bat eta udaltzain bat arinki zauriturik gertatu ziren. - Otsailaren 28an, Mutrikun, Espainiako Administrazioaren aurka, Itsas Segurantza Institutuan lehergailuz buruturiko ekintza, kalte materialak eraginez. - Martxoaren 8an, Santo�an (Kantabria), Espainiako Falangearen egoitzaren aurka lehergailuz buruturiko ekintza, kalte materialak eraginez. - Martxoaren 9an, Espainiako errepide sarean buruturiko lau ekintza, kalteak eta errepide kolapsoa eraginez: - Bianan, N-111 errepide ertzean lehergailuz buruturiko ekintza. - Onton-en (Kantabria), A-8 errepide ertzean lehergailuz buruturiko ekintza. - Gallur-en (Aragoi), A-68 errepide ertzean lehergailuz buruturiko ekintza. - Miranda de Ebro-n (Burgos), N-1 errepide ertzean lehergailuz buruturiko ekintza. Aldi berean, Martxoaren 3an Espainiako Aranjuez-ko espetxean hildako Roberto Sainz Olmos euskal borrokalariaren heriotzagatik sentitu dugun samina agertzearekin batera, une latz hauetan gure doluminak helarazi nahi dizkiegu haren senitarteko eta lagunei. Igorren heriotzaren ostean, Robertoren heriotzak euskal preso politikoek egunero sufritzen duten zanpaketa egoera agerian utzi digu. Oraingoan ezin izan dute ezkutatu. Bi euskal borrokalarien heriotzak presoak bahitu politiko gisa erabiltzen dituzten politiko-kartzelariek eskuak odolez zikinduak dituztela erakutsi digu. Isiltasun konplizeaz politika hiltzaile horrekin kolaboratzen dutenen ardura agerian geratu den bezalaxe. Baina oker dabiltza bizi osorako espetxe zigorrak ezarriz, presoak isolatuz eta sakabanatuz, hildako gudarien gorpuak bahituz edota ezker abertzaleko kideak kartzelatuz askapen borroka suntsitzea bilatzen dutenek. Oker dabiltza ezker abertzalea kikilduko dela uste dutenek. Ezker abertzalearen aurkako mehatxuak errepikatzea edota bere aurkako ilegalizazio estrategia eraso berriekin elikatzea, etorkizunik gabeko bide itxiak dira. Eragin dezaketen sufrimenduaz haratago, ezker abertzalea ez da amilduko, Euskal Herriak ez du etsiko! Eraso eta oztopo guztien gainetik halere, euskal herritarrek Igorri eta Robertori beren maitasuna adierazi diete, euskal preso politikoei sostengua adieraziz eta sakabanaketaren aurka agertuz milagarren aldiz. Egunetako mobilizazioak eta Martxoaren 9ko greba eguna, herri duintasunaren agerpen indartsua eta Euskal Herriaren etsaien ezintasunaren adibide argienak izan dira. Bide beretik, aurrerantzean Euskal Herriarentzat aukera guztiak borroka bideak jorratzetik eta herritarren tinkotasunetik iritsiko dira. Kartzelan, atzerrian edota sasitan independentziaren alde eguneroko borrokan guztia ematen ari diren gudarien ekarpenarekin batera. Igorri, Robertori, eta bidean eroritako borrokalari guztiei eskainiko diegun saria eskuratu arte, Euskal Herriaren askatasuna lortu arte! Guztion indarrez, lortuko dugu! Agur eta ohore, Igor eta Roberto! Euskal Herrian, 2006ko martxoan Euskadi Ta Askatasuna E.T.A.\nInformazioaren balioa zure prozesuen kontrolean eta kudeaketan\nBizi ala hil? Arrakasta izan ala itxi? Zure enpresan sortutako informazioa kontrolatzeak zure prozesuen kudeaketa hobetzen lagunduko du, lan errepikakorrak eta garestiak aurreztuko ditu, eta gertaeretan oinarritutako erabaki hobeak hartzeko modua emango du.\nNorbera eraldatzea bestearengan eragiteko\nBezeroari hobeto erantzuteko eta emunkideak ahalduntzeko bere antolamendua eraldatzeko zereginean dihardu EMUN kooperatibak.\nBe Veggie, zure hitzordu beganoa\nFicoba fundazioak bultzatutako eta antolatutako Be Veggie jaialdi beganoaren hirugarren aldia abian da. Ohi bezala, Ficoban izango da, abenduaren 4tik 6ra, abenduko zubiarekin bat eginez.\n36 euro gehiago erretiratuek\nAzken segundoan galdu du Bidasoak Plocken aurka: 28-29


Auzalar Ikastetxea, Noelia Fundazioarekin elkarlanean - Diario de Noticias de Navarra\nAuzalar Ikastetxea, Noelia Fundazioarekin elkarlanean\nauzalar i.p. 06.11.2021 | 00:49\nDirua biltzeko diseinatu dugun kamiseta.\nVI kolageno-defizitaren gaixotasun arraroa ikertzen duen erakundea laguntzeko, auzalar ikastetxean mendi txango bat antolatu genuen.\nGaixotasun arraro bat populazioaren kantitate murriztu batek sufritzen duen gaixotasunari deritzogu. Europan adibidez, gizartearen %0,05 bati eragiten diote. Espainiar estatuko gaixotasun arraroen erakundea FEDER du izena. Munduko Osasun Erakundeaen datuek esaten dutenez, 7000 gaixotasun arraro daude momentua arte. Eta populazioaren %7ari eragiten diote.\nGure eskolan, Auzalarren, gaixotasun arraro bat duen ikaskide bat dugu. Ikaskide honek VI kolageno-defizitaren sortzetiko muskulu-distrofia du. Gaixotasun honek gaur egun ez du sendabiderik.\nJaiotzetik agertzen da, eta ezaugarri hauek izan ditzake: muskulu-tonurik eza, hatzen, eskuen eta oinen hiperlaxotasuna, kontrakturak, tendoien uzkurdura (batez ere Akilesen tendoiarena), ahultasun muskularra eta bizkarrezur-zurruntasuna.\nGaixotasun arraroa denez, ia ez da dirurik inbertitzen tratamenduak ikertzeko. Gaixoek eurek eta senideak laguntzeko, baita gaixotasun horien aurka borrokatzeko eta sendabideari buruzko ikerketa gehiago egitea ahalbidetzen duen dirua lortzeko, Noelia Fundazioa sortu zen.\nNoelia Fundazioa Espainiako erakunde ofizial bat da, VI kolageno-defizitagatik muskulu-distrofiak kaltetutako pertsonak eta haien familiak ordezkatzen eta laguntzen ditu. Irabazi-asmorik gabeko erakunde bat da, 2015eko azaroan sortua, egoitza Katalunian duena.\nErakunde horrek zuzenean lan egiten du komunitate zientifikoarekin, bai nazioan, bai nazioartean, ikerketa-ildoak sustatu eta finantzatzeko helburuarekin, gaixotasun hori zaintzeko tratamenduak garatzen eta hura ezagutzen lagun dezaten. Aldi berean, gaixotasunaren etapa guztietan laguntzen die familiei eta gaixoei haien bizi-kalitatea hobetu ahal izateko.\nGure eskolan, Auzalarren, VI kolageno-defizita duen ikasle bat dago. Erakundeari eta gure ikaskideari laguntzeko Sarbil Etxauribar Mendi Taldeak txango bat antolatu zuen urriaren 23an eta eskolako askok parte hartu genuen.\nTxangoa baino egun batzuk lehenago ere, eskolan 5. mailako ikasleek kamiseten salmenta antolatu zuten eta eskaerak eta dirua biltzeaz eta kamiseten banaketaz arduratu ziren.\nSarbil mendira igo ginen eta 12:00etan Sarbilen puntan argazki bat egin genuen. Gero, Bidaurretara jeitsi eta han, salmenta-postuak egon ziren. Kamisetak, bokadiloak, bizkotxoak, pultserak, euritakoak, jaboiak, musukoak, oihalezko poltsoak... saldu genituen eta tombola ere egon zen. Ondoren, esku pilota partiduak jokatu zituzten. Atera zen diru guztia, ikerketarako erabiliko da.\nEkimen hau bezalako beste asko eramaten ditu aurrera: Kontzertu solidarioak, padel txapelketak, flashmob-ak, Zumba saioak, erakusketa artistikoak, lasterketak...\nTapoiak ere biltzen dituzte. Tona bakoitzeko 200 euro lortzen dituzte. Tapoi bat gordetzea bezalako keinu sinple bat elkartasunezko keinu bihurtzen da.\nBukatzeko, webgunean (fundacionnoelia.org) dohaintzak egiteko aukera dago.\n6 de noviembre: momento de impulsar el euskara en la UPNA.\nIkasturte berezi baten hasiera: Iñigo Aritza ikastolak 50 urte.


'Black Week' kanpaina gaurtik aurrera herriko bederatzi saltokitan | El Diario Vasco\nCosta Urola'Black Week' kanpaina gaurtik aurrera herriko bederatzi saltokitan\n'Black Week' kanpaina gaurtik aurrera herriko bederatzi saltokitan\nLow Riders taldeko kideak. / MICHELENA\nArkupe elkarteak antolatzen du Udalaren laguntzarekin, eta gaurtik abenduaren 1era luzatuko da\nDV ORIO. Viernes, 24 noviembre 2017, 08:40\nGaur abiatuko du Arkupe elkarteak aurtengo 'Black Week' (Aste Beltza) kanpaina, Udalaren laguntzarekin. Gaurtik abenduaren 1a bitartean deskontuak eta zozketak egingo dituzte Arkupeko dendetan.\n'Black Friday' (Ostiral Beltza) Estatu Batuetako tradizio bat da, alabaina, beste asko bezala, pixkanaka mundu osoan zabaltzen ari da. Azaroko azken ostiralean eskaintza bereziak eta deskontuak egiten dituzte denda askotan. Orion, beste toki askotan bezala, aste osokoa bihurtu dute kanpaina.\nEskaintza bereziak eta deskontuak egiteaz gain, Arkupek bi kontzertu ere antolatu ditu: bat, kanpainaren hasieran, gaur bertan, Frank Blackfield taldeak zuzeneko musika eskainiko du Antilla tabernaren aurreko plazatxoan. Bigarren kontzertua abenduaren 1ean izango da, Low Riders talde zarauztarraren kontzertuarekin Endaia plazan, eta era berean, egun horretan txistulari taldeak herriko kaleak alaituko ditu arratsalde partean.\nAste Beltzaren kanpainan herriko ondorengo bederatzi establezimenduk hartuko dute parte: Lizaso dekorazioa, Uranga burdindegia, Izarra etxetresna elektrikoak, Rosana argazki estudioa, Orio hizkuntzak, Egarmendia aholkularitza, Olariaga aholkularitza, Expo elektrizitatea eta Zipristin inprimategia. Denda eta establezimendu horiek aste osoan zehar deskontu eta eskaintza bereziak izango dituzte. Dioten bezala, «batere konpromisurik gabe. Edonor etorri daiteke galdezka, informazio bila. Guk, gure eskaintzak adieraziko ditugu, gero bakoitzaren erabakia izango da erosi edo ez». Gainera, establezimendu horietan erosketaren bat egiten dutenen bezeroen artean 300 eurotakoa opari balea zozketatuko du Arkupek.\nXixili Deuna ospatzeko kalera atera ziren J.S. Elkano Musika Eskolakoak Kadete neskak Bergararen aurka arituko dira bihar Iraeta zelaian


Carcastilloko La Oliva Monastegia (Nafarroa) :: 3DIGITALA\nCarcastilloko La Oliva Monastegia (Nafarroa)\nXII eta XIII. mendeetan zistertar estiloan eraikitako monastegiaren irudia. Bolumen ezberdinen artean, Juan de Irunek XVII. mendean eraikitako elizaren dorrea nabarmentzen da. Kupula poligonal bat ere ikus daiteke. Bere aurpegi bakoitzean erdi-puntuko arku bat irekitzen da. Beheko gorputzen artean, horma-bularretan bermatuta dagoen absidea nabarmentzen da.\ntoponimoa: > NAVARRA > CARCASTILLO > CARCASTILLO\nhitzak: Carcastillo Navarra La Oliva Monastegia monastegia zistertarra XII XIII hamabi hamahiru eraikuntza arkitektura dorrea eliza harria lautada Juan de Irun XVII hamazazpi kupula absidea horma-bularra


Irekia Eusko Jaurlaritza - Gobierno Vasco :: Gobernu Kontseilua neurri multzo bat aztertzen ari da “aurrezteko eta administrazioa arrazionalizatzeko”\nGobernu Kontseilua neurri multzo bat…\n<iframe src="https://www.irekia.euskadi.eus/eu/embed/videos?flv_video=2010%2F05%2F18%2Frueda_prensa_consejo_gobierno%2F20100518_consejogobierno.flv" width="320" height="210" allowfullscreen></iframe>\nGobernu Kontseilua neurri multzo bat aztertzen ari da “aurrezteko eta administrazioa arrazionalizatzeko” Iturria: Irekia\nEusko Jaurlaritzak “beharrezkoa den informazio guztia bildu nahi du”, pertsona horien etorkizunari buruzko “erabaki bat” hartu aurretik\nIdoia Mendia Eusko Jaurlaritzako bozeramaileak adierazi duenez, Gobernu Kontseilua neurri multzo bat aztertzen ari da “aurrezteko eta administrazioa arrazionalizatzeko”. Horren helburua da gastua murriztea, eta, hortaz, baita defizit publikoa ere, baina aldi berean enplegua sortuz. “Euskadi ezin gera daiteke ahalegin komunetik kanpo”, aipatu du Mendiak. Bere esanetan, Lehendakaria izango da neurri horiek ezagutzera emango dituena, Eusko Legebiltzarrean, diputatu nagusiekin bildu ondoren. Eusko Jaurlaritzak erabaki du “Miñano” deritzan kasuan auzitegiak ireki duten auzian pertsonatzea, lehengo Exekutiboko kide batzuen inputazioa ezagutu eta gero.\nIdoia Mendia Eusko Jaurlaritzako bozeramaileak adierazi duenez, Gobernu Kontseilua neurri multzo bat aztertzen ari da “aurrezteko eta administrazioa arrazionalizatzeko”. Horren helburua da gastua murriztea, eta, hortaz, baita defizit publikoa ere, baina aldi berean enplegua sortuz. Bozeramaileak errepikatu duenez, Eusko Jaurlaritza legegintzaldiaren hasieratik egon da neurri horiek hartzen eta “bere etxeko lanak egiten jarraituko du”, Gobernu zentralak planteatutako neurrien xehetasunak ezagutu ondoren. “Euskadi ezin gera daiteke ahalegin komunetik kanpo”, aipatu du Mendiak. Bere esanetan, Lehendakaria izango da neurri horiek ezagutzera emango dituena, Eusko Legebiltzarrean, diputatu nagusiekin bildu ondoren.\nAsteko Gobernu Kontseiluaren ohiko prentsaurrekoaren ostean, Idoia Mendia Jaurlaritzaren bozeramaileak jakinarazi ditu bilera horretan hartutako erabaki nagusiak.\nIdoia Mendia Eusko Jaurlaritzako bozeramaileak iragarri du Gasteizko Exekutiboa eta “Jaurlaritzaren partaidetza duten sozietate publiko guztiak” pertsonatuko direla “Miñano” kasuagatik auzitegietan ireki den kasuan. “Jaurlaritzak auzi honekin zerikusia duten espediente guztiak eskuratuko dizkie auzitegiei”, gaineratu du Mendiak, Ibarretxeren Gobernuko goi kargudun batzuek kasu honetan inputatuta daudela ezagutu ondoren. Horren arabera, eroskeria, eragimen-trafikoa eta kapital-zuriketa leporatzen zaie pertsona horiei.\nHirueletasun proiektu pilotua\nGobernu Kontseiluak onartu du, Hezkuntza sailak proposatuta, unibertsitatez kanpoko eta itunpeko ikastetxeentzako deialdi bat, esperimentazio-proiektuak garatzeko hezkuntza hirueledunaren esparruan. Horren bidez, Eusko Jaurlaritzak atea irekitzen dio “esperimentazio hirueledunari” 40 ikastetxetan -15 itundutako ikastetxe eta 25 ikastetxe publiko-. Ikastetxe horiek ekainaren 10era arte aurkeztu ahal izango dituzte beren proposamenak Hezkuntza sailaren webgunearen bidez.\nDeialdia lehen hezkuntzako laugarren mailarentzat eta/edo DBHko 1. mailarentzat dago diseinatuta. Programaren iraupena 3 ikasturtekoa izango da; beraz, lehenengo urte honen ostean, ikastetxe gehiago aurkeztu ahal izango dira.\nIsabel Celaá Hezkuntza sailburuak azaldu duenez, “ikasleek gutxienez 5 ordu edo saio (6 bigarren mailan) egin beharko dituzte hizkuntza bakoitzean: gaztelania, euskara eta ingelesa”. Gutxieneko horrekin, sailak “ikastetxe bakoitzak erabakiko lukeen ordutegi-atribuzio bat emango du, bere ikasketa-ordutegiaren % 40rako, ikastetxeak egokientzat jotzen dituen hizkuntzetara bidera dezan”, azaldu du.\n40 ikastetxe horientzat 445.000 euro aurreikusten dituen esperimentazio horretan parte hartzeko, Eskola Kontseiluak eta Klaustroak hartutako erabakiari dagokion dokumentazioa aurkeztu beharko da; bestalde, ikastetxeak sistema bat eskaini beharko du familiak sartu ahal izan daitezen lehenengo esperimentazio hirueledun honetan. Hezkuntza sailburuordearen presentziapean, Batzorde batek ikastetxeen eskariak aztertuko ditu.\nUrriaren 25a, jaieguna 2011n\nBeste alde batetik, Gobernu Kontseiluak 2011ko lan-ordutegia onartu du. Bertan, aurreneko aldiz, Euskadiren Egunaren jaia agertzen da, urriaren 25ean.\nEusko Jaurlaritzaren Kontseiluak hartutako erabakiak (2010.05.18)\nEusko Jaurlaritzaren Kontseiluak 2010-05-18n hartutako erabakiak\nkortea_mendia_neurrien_mult... behera kargatu (0 Byte)\nkortea_mendia_ez_eta_ekarri... behera kargatu (0 Byte)\nconsejo_gobierno_gobernu_bi... behera kargatu (0 Byte)\ntotala_mendia_ez_eta_ekarri... 30 MB\ntotala_mendia_minano_eu.mpg 10 MB\ntotala_mendia_neurrien_mult... 50 MB\nIdoia Mendia, bozeramailea; Isabel Celaá, sailburua


Zer egin gaizki esaka ari direnekin? | Iritzia | Berria\nZer egin gaizki esaka ari direnekin?\nBizitza publiko bat duten guztiek dauzkate arerioak. Eta gaur bizitza publikoa biderkatu da, komunikazio teknologiak tarteko. Virginia Woolfek gaizki zeramatzan jende askok egiten zizkion kritikak. Horregatik estimatzen zituen jasotzen zituen laudorioak: bere erregaiak ziren.\n1925eko uztailean Philip Morrelli gutuna erantzun zion eskertzeko Dalloway andrea-z idatzi ziona. Aldi berean Woolfek, nolabaiteko harriduraz, aitortu zion Morrelli ez zuela erabili fikziozko lan horretako bi pertsonaia sortzeko. Hugh Whitbread-en eta Richard Dalloway-ren inspirazioa ez zela Morrell izan, alegia. Gaur egungo narratibako ekoizpenaren tendentzia indartsuetako baten kontra, Woolfek ez zuen fikziora eramaten lehen pertsonan ezagututakoa. Woolf harritu zen Morrellik fikziozko pertsonaiekin izan zuen identifikazio horretan. Woolf «ez [zen] gai egunerokoan ikusten zituen pertsonez idazteko, lekuez idazteko ere ia ahaztu behar zituen». Woolfena «ez [zen] nahikeria», hala funtzionatzen omen zuen bere pentsamenduak. Itziar Diez de Ultzurrunek bikain euskara ekarri zigun Dalloway andrea-n Woolfek pertsona errealak erabili omen zituen pertsonaiak osatzeko. Baina oso urruneko pertsonak ziren, «gutxienez hamar urtez ikusi gabekoak eta orduan ere gehiegi ezagutzen ez zituenak».\nBeste gutun batean Woolfek antzeko kexa zuen Farorantz liburuaren harrerarekin. Kasu hartan Ramsay jauna eta andrea Woolfen aitarekin eta amarekin lotzen zituzten. Berarentzat argi zegoen: nobela bat zen idatzi zuena, eta hala irakurri behar zen. Nahiz eta liburuari Terence Hollidayk egin zion hitzaurreak ez zuen bereziki lagundu: nobela eta bizitza pribatuko elementuak lotu zituelako. Edozelan ere, ezinezkoa da plazara ateratakoan egiten dugunak izango duen harrera neurtzea. Horretan ere fortuna gutxi izan zuen Woolfek, Hugh Walpoleri idatzi zion «Ez, ez naiz nobelista. Beti eman nahi izan diet izen berri bat neure liburuei». Zer garen eta zer uste duten gainontzekoek. Ez dago «azken borondate» posiblerik.


Txirrin-Txirrin, zailtasunen gainetik pedalka - Deia\nTxirrin-Txirrin, zailtasunen gainetik pedalka\nOsasun-egoera dela eta, Zamudioko Udalak bertan behera utzi du herriko martxa Zikloturista\noier pérez 20.09.2020 | 01:21\nZamudioko martxa Zikloturistako aurreko edizioetako baten irudia Txirrin-Txirrin\nZamudioko martxa Zikloturistako aurreko edizioetako baten irudia\nzamudio – 2020 urteak oso aldaketa handiak ekarri ditu eskutik, izan ere, covid-19 birusak eragindako mundu mailako izurrite larriak oso ondorio bortitzak izan ditu gizartearen egunerokotasunean. Koronabirusak dakarren gaixotasun latzak daukan kutsaketa arrisku handi eta arina del aeta, hainbat izan dira biztanleriak bere eguneroko jardutean ezarri behar izan dituen mugak eta, horrenbestez, bertan behera geratu behar izan diren mota denetariko ekimen edo jaialdiak. Aurten ospatu ezin izan diren ekintza zerrenda luzera, Zamudioko martxa Zikloturistaren izena gehitu behar da, Frantziako Tourra pil-pilean ari den unean, izan ere, Udalak aste honetan jarduera hau bertan behera uztea erabaki zuen. Urtero, adin desberdinetako eta herriko zein inguruetako ehundaka pertsona elkartu ohi dira kirola eta giro bikaina protagonista izaten diren jardunaldi batean; horregatik, oso arriskutsua litzateke hau ospatzea, nahiz eta segurtasun-neurriak hartu. Egun berezi hau, are bereziagoa da Zamudioko Txirrin-Txirrin txirrindulari tza elkarteko kideentzako, bertan eurek maitatzen duten kirol modalitatea goraipatua ikusten dutelako. "Benetan egun eder eta zirraragarria da martxa Zikloturista. Bertan, familia asko ikusten dira eta oso pozgarria da guretzako umeak txikitatik bizikletaren inguruko ilusioarekin ikustea. Pena handia ematen digu aurten ospatu ezin izanak, baina, osasun-egoera kontuan hartuta, erabatean ulertzen dugu Udalak hartutako erabakia, nahiz eta azken unerarte ilusioz zain egon garen", azaldu zuen Gorka Saratxuk, Txirrin-Txirrin elkarteko kideak.\nNahiz eta txirrindularitza talde hau 2006 urtean jaio zen modu ofizialean, hau osatzen duten zamudioztarrak orain dela ia 30 urtetik elkar tzen dira euren bizikletekin elkartu eta Txorierri inguruko ibilaldiak egiten: "Berez, lagun talde bezala hasi ginen, gure artean geratu eta gutxinaka tropeltxoa osatuta. Modu honetan, gero eta jende gehiago gehitzen joan zen, izan ere, txirrindularitzaren mundu honek jende bikaina ezagutzeko aukera ematen dizu. Gaur egun, 20 zaletu inguruk osatzen dugu Txirrin-Txirrin elkartea eta, bakoitza bere kontua zein taldeka, astero eta hilabetero irteerak egiten ditugu normalean". Saratxoren arabera, hilabetean behin antlatzen dira martxa jende tsuenak, nahiz eta urtean behin, Zamudioko Zikloturista hunkigarriena den eurentzako. Beste alde batetik, badago benetan berezia den etapa bat bertoko kideen egutegian; Asturiaserako bidea. Urtean behin, Zamudiotik bertara zuzendutako 210 kilometro inguruko etapa bat egiten dute zamudioztarrek: "Ohitura hau utxinaka pisua hartzen joan da eta, egiten hasi ginenetik, jende asko ezagutu dugu bidean. Alderantziz ere egiten dute asturiarrek, hau da, bertatik atera eta Zamudiorainoko etapa egun batean egitea".\nKirolariak diren pertsona gehienen antzera, oso gaizki igaro zuten Txirrin-Txirrineko kideek konfinamendua, bizikletan ibiltzera joateren ezintasunagatik. Honen aurrean, txirrindula estatikoak eta arrabolak izan ziren euren sendagaiak: "Gure artean argazkiak bidaltzen genituen bizikleta gainean eta egin genituen kilometroak erakutsita barre artean, baina ez dauka inongo zer ikusirik benetan ibiltzearekin. Oso berri ona izan zen berrogeialdiaren amanera, segurtasun-neurriak kontuan izanda ere. Txirrindularitza oso kirol erakargarriada eta, behin bere sareak arrapatuta, gorputzak gero eta gehiago eskatzen dizu pedal-kolpeka jarraitzea. Gainera, oso kirol osasuntsua da, askatasun handia ematen dizuna. Nik jendea hau praktikatzera animatzen dut, izan ere, oso bizkor konturatuko dira ekiten diotenak esaten ari naizenaz".\nSaratxuk esandakoa kontuan izanda, argi dago Txorierriko eskualdean bizi diren txirrindulazaleek badaukatela euren zaletasuna elkarbanatzeko topagune bikain bat Txirrin-Txirrin elkartearen eskutik. Nork daki, zamudioztarrak aipatu bezain besteko beharra sortu ezkero kirol modalitate honek, elkartean sartu eta urte batera Asturiasera bideko 210 kilometroko etapa egitea posible izan daiteke, nahiz eta honelakoetan burua eta bihotza konbentzituta egoteaz gain hankak ere indartsuak izan behar diren. Osasun-egoeraren bilakaeraren arabera, ikusiko da Zikloturista bezalako eunetan zaletasun hau.\n"Benetan egun ederra da martxa Zikoturista, asko dira bertara hurbiltzen diren familiak"


“One Last Breath”, Nafarroako lehen bideo-jokoa – Ekonomiaren KZ\n“One Last Breath”, Nafarroako lehen bideo-jokoa\n‘One Last Breath ‘izena duen bideo-jokoa 2020ko udan hasi zen eraikitzen Creanavarra Diseinuko Goi Mailako Ikastegiko ikasleek. Gaur egun, Playstation Talents bidez merkaturatuko den lehen bideo-joko nafarra izango da. Sony Interactiveren ekimen honek talentu nazionala eta bideo-jokoaren sektorearekin lotutako proiektuen kalitatea saritzen ditu. Alderdi bisuala, girotzea, mekanikoak eta ingurunearekiko elkarreragina dira indarguneetako batzuk.\nSortzaileak Javier Leoz, Eneko Zubiaurre, Ekaitz Prieto, Xabier Martinez de Zuazo, Aritz Letamendi, Irati Gonzalez eta Javier Muñoz dira.\n“Naturak” zeresan handia duen jolasa. Hortik datorkio izena, ‘One Last Breath’, azken arnasa. Gaia protagonistaren izena da, mundu suntsitu bati aurre egiten dion izaki humanoide bat, non bizitza ia ez dagoen.\nSortzaileek nahi dute jokalariak esperientzia paregabea bizi dezala, aurre egin behar dion ingurunea deskubrituz eta bidean aurki daitezkeen oztopoei aurre eginez. Eta Eneko Zubiaurre diseinatzaileetako batek dioenez: “Bideojokoarekin ere gizakiak naturarekin harmonian bizi behar duen ideia transmititu nahi dugu”.\n‘Monnatic Studio ‘bideo-jokoa egiteko sortu duten ikerketa da. Bertan, jolaserako beharrezkoa den zati bakoitza zorrotz lantzen duten sailen arabera banatzen dira. Dena da garrantzitsua bere jokalarien arreta (gidoia eta narratiba, jokoaren mailak, 3D, animazioa eta programazioa, eta istorioarekin batera datorren musika) zainduko duen bideo-joko bat sortzeko.\nCreanavarrako geletan prestakuntza-urteetan zehaztasunez lantzen diren alderdiak. Zentroak berak ‘Moonatic Studios’ lantaldearentzat emango dituen instalazioak eta baliabideak. Horrela, bideo-jokoa hobeto garatzeko beharrezkoak diren tresna guztiekin lan egiten jarraitu ahal izango dute.\nProzesu osoa kideek gainbegiratzen eta gauzatzen dute, Creanavarrako Bideo-jokoen Diseinuan eta Sorkuntzan ikasten jarraitzen duten bitartean, irakasle-taldeak eta PlayStation Talentsek gainbegiratuta, eta horiek garapenerako beharrezko baliabideak ematen dizkiete.\nSortzaileek ere ez dute euren bideo-jokoaren xehetasun handirik eman nahi, ‘One Last Breath’ inguratzen duen alderdi misteriotsu hori mantentzeko eta jokalariak berak jakin dezan zer duen aurrean.\n← Nafarroak 25,5 milioi euro jasoko ditu Enplegu Politika Aktiboetarako\nGooglek 14.800 milioi euro irabazi ditu urtarriletik martxora →


«Hegazkinen ekoizpena ez da beharrezkoa egun hauetan» | Haria | IRRATIA\n«Hegazkinen ekoizpena ez da beharrezkoa egun hauetan»\nGasteizko Alestis enpresak bere jardun presentziala mantentzea erabaki du. Martxoaren 17an eten zuten enpresaren jarduera baina gaurtik, martxoaren 24tik aurrera, berriro lanera itzultzeko agindua dute langileek. Enpresa batzordeak zuzendaritzaren jarrera salatu du. Ekaitz Azkarraga LABeko kideak azaldu digu egoera.\nSektore aeronautikoan egiten du lan Alestis Taldeak\n«Martxoaren 24tik aurrera sartu behar gara lanera, goizeko 6.00tan». Hauxe da Alestis Taldeak Gasteizen duen lantokian bizi duten egoera. Aste betez, Martxoaren 17tik, etenda egon da enpresaren jarduna baina orain jarduera guztia berriro martxan jartzea erabaki du zuzendaritzak.\nEkaitz Azkarraga enpresa batzordeko LABeko ordezkariak azaldu digu, aho batez, erabakiaren aurka dagoela batzordea. «Ez gaude ados ezarri dituzten prebentzio neurriekin, ez zaigu normala iruditzen aste oso bat etxean egotea eta orain berriro lanera bidaltzea gure osasuna eta gure ingurukoena arriskuan jarriz».\nAzkarragaren hitzetan, «egokiena enpresak jarduna eteta da, gizartearen parte izatea, eta horrelako krisi baten aurrean gelditu behar gara, ez da ezinbesteko lan bat, ez dugu behar hegazkinik egun hauetan, ez da beharrezkoa eta normalena etxean geratzea da, isolamendua».\nLanera joateko agindua jaso dute, ordea, langileek eta egoera honetan kezka eta haserrea zabaldi dira langileen artean. «Kezka dago, langileen artean edo senideen artean kutsatuak daude, beste batzuk ez dakite ondo dauden, ez dute testik egin...urduri daude beraiengatik eta ingurukoengatik».


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Automatizazio industrialeko sistemen integrazioa (Modulua)" topic_facet:"Beroa sortzeko instalazioak (Heziketa zikloa). Erdi maila" topic_facet:"Industria-robotika (Modulua)" genre_facet:"Curriculumeko baliabideak" author_facet:"Schneider Electric España, S.A." author_facet:"Navascués, Josemari"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Automatizazio industrialeko sistemen integrazioa (Modulua) Proposatutako gaia: Beroa sortzeko instalazioak (Heziketa zikloa). Erdi maila Proposatutako gaia: Industria-robotika (Modulua) Generoa / Forma: Curriculumeko baliabideak Egilea: Schneider Electric España, S.A. Egilea: Navascués, Josemari\n1 Automatismo Elektrikoak, Pneumatikoak eta Hidraulikoak (Modulua) Automatizazio industrialeko sistemen integrazioa (Modulua) 1 Automatizazioa eta robotika industriala (Heziketa Zikloa). Goi maila Beroa sortzeko instalazioak (Heziketa zikloa). Erdi maila Elektrizitatea eta Elektronika (Lanbide Arloa) 1 Hozteko eta girotzeko instalazioak (Heziketa Zikloa). Erdi maila Gehiago ... 1 Industria-automatismoak (Modulua) Industria-robotika (Modulua) 1 Instalazio domotikoen eta automatikoen konfigurazioa (Modulua) 1 Instalazio elektriko eta automatikoak (Heziketa Zikloa). Erdi zikloa 1 Instalazio elektrikoak eta automatismoak (Modulua) 1 Instalazioa eta mantenimendua (Lanbide Arloa) 1 Lanbide Heziketa Mantentze-lan elektromekanikoa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Potentzia-sistemak (Modulua) 1 Sistema elektrikoak, pneumatikoak eta hidraulikoak (Modulua) 1 Sistema elektroteknikoak eta automatizatuak (Heziketa zikloa). Goi maila 1 Sistema mekatronikoen konfigurazioa (Modulua) Guztiak ikusi ... gutxiago ...


Estatistiketan, inkestetan eta txostenak | CSD - Consejo Superior de Deportes\nEstatistiketan, inkestetan eta txostenak\nKirol-ohiturei buruzko inkestatik 2020\nInkesta, Plan estatistiko nazionaleko 2017-2020 egindako da kultura eta kirol ministerioak batera kirol kontseilu gorenari, eta estatistika institutu nazionalaren laguntza izan du bere laginaren diseinua. Pertsonei zuzenduta, 15 urtetik aurrera, bere xede nagusia da kirol-ohiturei buruzko adierazleak lortzea. Argitalpen data: 2021 Ekainaren.\nAurreko inkestak estekak:\nKirol-ohiturei buruzko inkestatik 2015\n2010Eko kirol ohiturak inkesta\nKirol-ohiturei buruzko inkestatik 2005\nEgindako argitalpenen banaketaren araberakoa da estatistika eta azterlanen ministerioaren idazkaritza tekniko nagusia hautaketa biltzen du, eta emaitza estatistikoen garrantzitsuenak kirolaren esparruan, zati osoekin ugari eskura dauden estatistika-iturriak. Interesa erraztea da helburua, tresna erabilgarria lanak ezagutza sektorearen egoera espainian eta kirol haren bilakaera.\nArgitalpen data estatistiken urtekariko (maiatzaren 26a Kirol 2022: 2022ko\nBiltegiratzeko eta zabaltzeko erabiltzen duen Sistema ministerioak estatistika-emaitzak balioztatzea. Internet kirol arloko informazio estatistiko ministerioak sistematizatu, zabaltzen edo biltzen ditu eta kirol gertatzen diren metodologia berari dagozkion.


Euskaraldiko txapak eta banderak jaso ahal izango dira datorren astean Torrezurin - - Maxixatzen.eus\nEuskaraldiko txapak eta banderak jaso ahal izango dira datorren astean Torrezurin\nEuskaraldia 2020-11-13 11:19\nAstelehenetik ostegunera bitartean jarriko dute txapak eta banderak jasotzeko mahaia, Torrezurin, 12:00etatik 13:00etara nahiz 17:30etik 19:30era. Euskaraldian aurrez izena eman ez dutenek ere izango dute horretarako aukera.\nAzaroaren 20an hasiko da Euskaraldia, eta dena prest izateko txapak jasotzeko aukera izango da datorren astean. Astelehenetik ostegunera bitartean ezarriko dituzte txapak jasotzeko mahaiak Torrezurin, 12:00etatik 13:00etara nahiz 17:30etik 19:30era. Gainera, egitasmoan oraindik ere izena eman ez dutenek aukera izango dute horretarako, mahaietan inprimakiak jarriko baitituzte.\nBestalde, Maxixatzen Euskaldunon Elkarteak balkoietan jartzeko Euskaraldiaren banderatxoak banatuko ditu bazkideen artean, eta mahai horietan eskuratu ahal izango dira horiek ere. Bazkide ez direnek, berriz, bost euroren truke eskuratu ahal izango dituzte.


EUSKAL HERRIKO ELKARTASUN JARDUNALDIAK\nOreretako Gaztetxean, jardunaldi antirrepresiboak izango direla eta, Xabi inguratu zaigu Zintzilik irratira, jardunaldi hauen buruz mintzatzera. Hauek irailaren azken egunetarako […]Jarraitu irakurtzen[…]\nSOLIDARIDAD BRIGADISTAS INTERNACIONALES\nEn esta entrevista hablamos con gaztes de Ore que muestran su Solidaridad Internacionalista con dos brigadistas que fueron detenidos a su vuelta de La Rojava.\nKuadrillategikoak Zintzilik Irratia ezagutzen.\nOrereta – Errenteriako Kuadrillategikoak Zintzilik irratia ezagutzen egon ziren aurreko ostiralean. Hasteko Zintzilik irratia eta irrati libreak zer diren eta […]Jarraitu irakurtzen[…]\nErnaiko gazteek txupinazoko igoerara deitzen #Madalenak2013\nErnaiko gazteek Txupinazoko igoerara gonbidatu gaituzte, eta herrian falta diren gazteak gogoratu dituzte. Entzun [audio:http://archive.org/download/Ernai/Ernai.mp3]\nGazte errepresaliatuekin elkarrizketa\nErretegia saioan urte amaierarako egiten ditugun laburpen saio berezi hauetan ezin zuten falta preso eta errepresioaren inguruko albisteak. Oreretako gazteek […]Jarraitu irakurtzen[…]\nSorginen ehiza itsua bukatzeko eskatu dugu Oreretan\nMilaka pertsona bildu dira Oreretan kartzelatuak izango diren 5 gazteen alde. Manifestazio luzea, aldarrikapen ozena. Injustizia honen aurrean osatu zen […]Jarraitu irakurtzen[…]\nAbenduak 23, manifa 12:30 Oreretako Alamedan\nORERETAKO GAZTEEK SENTENTZIARI EMANDAKO ERANTZUNA! Epaiaren zain zeudela Oiartzualdeko gazteei egindako elkarrizketaren bideoa Naiz.infon Epaiaren zain zeudela Oiartzualdeko gazteei egindako […]Jarraitu irakurtzen[…]


Lea Artibai-ko Garapen Agentzia / Agencia de Desarrollo de Lea-Artibai - Eskualdeko enplegu plana\n2012. urtearen bukaeran Lea-Artibaiko eskualdean Enplegu Plana landu zen. Plan honetan eskualdearen diagnostiko zabala egin eta "Lea-Artibai BioBerdea" deritzogun proiektua definitzera ailegatu ginen ondoko eragile guztien partehartzearekin:\nLea-Artibaiko Landagarapen elkartea\nPlan hau garatzeko 6 ardatz estrategiko landuko dira:\nEnpresa ehuna dibertsifikatzea, enpresa berriak sortzea eta martxan dauden enpresen negozio ereduetan berrikuntza bideak jorratzea: Jarduera berriak, Produktu berriak edo balio-proposamen berriak, Merkatu berriak (geografikoak, bezero segmentuak)…\nEnpresek egun dituzten beharrizanei eta etorkizunean izan ditzaketenei (sektore emergenteetan) erantzungo dien formazio eskaintza izatea\nEnplegagarritasuna hobetzea eta laneratzeko arazo bereziak dituzten pertsonen edo/eta lan merkatuan kolokan egon daitezkeen pertsonen laneratzea erraztea\nPertsona gaituak, berrikuntzarako eta ekintzailetzarako kultura eta jarrera daukatenak atxikitu eta erakarri\nElkarlanerako kultura indartu sektore guztietan\nIngurune baikor bat sortu eta azpiegiturak garatu eskualdean lana eta jarduera ekonomiko berriak sustatzeko.\nEta eskualdearentzat estrategikoak diren sektore hauek definitu dira:\nGarapen ekonomiko eta enpleguaren sorreran Lanbidera aurkeztu ziren proiektuak definitu ziren. Proiektu hauek 2013 urtean egin ziren:\n1.proiektua: formakuntza eta enplegua bateratzen dituen proiektua da, turismoa sustatuz lan eta aberastasun iturri moduan: herri eraikin eta guneak hobetuz eskualdeko eskaintza turistikoa hobetze aldera.\n2. proiektua: formakuntza eta enplegua bateratzen dituen proiektua da, biztanleriaren zahartzaro gero eta nabarmenagoaren beharrizanetara egokitzeko programa bat da.\n3. proiektua: ekintzailetza eta barne-ekintzailetza bultzatzeko Lea-Artibai eskualdean.\nHonez gain, 2013. urtean ESKUALDEKO ENPLEGU FOROA 4 aldiz batzartu zen 3 helburu nagusirekin:\nDefinitutako plan estrategikoen lorpenerako martxan jarritako ekintzen jarraipena egin.\nElkar hobeto ezagutu elkarrekin lan eraginkorrago egiteko.\nLanbideren "Tokiko enplegua sustatzeko" programara aurkezteko ekintzen diseinua.\nHurrengo aipatzen diren proiektuak Eskualdeko Enplegu Foroan definitu ziren eta "Tokiko enplegua sustazeko" programara aurkeztu ziren, 2014an martxan jartzeko:\n1.go proiektua: ekintzailetza bultzatzea.\n2. proiektua: bazterkeria arriskuan daudenen enplegagarritasuna hobetu ingurumenaren zaintzaren bitartez.\n3. proiektua: bertoko produktu osasungarri eta ekologikoen salmentarako on-line plataforma bultzatu eta ekoizle eta kontsumitzaileen arteko loturak indartu.\n4. proiektua: enpresei kontratazioetarako laguntzak eman.


Ordenantza, Instalazio fotovoltaikoen ezarpena arautzen duena. Behin betiko onespena\nAberingo Udalak, 2020ko irailaren 1ean egin bilkuran, hasiera batez onetsi zuen Aberingo udal-mugartean instalazio fotovoltaikoak ezartzea arautzen duen ordenantza.\nJendaurrean jartzeko iragarkia 2020ko 233. Nafarroako Aldizkari Ofizialean argitaratu zen, urriaren 8koan, eta jendaurreko epean inork ez du alegaziorik aurkeztu.\nAberinen, 2020ko azaroaren 23an.–Alkatea, Francisco Javier Fernández Velasco.\nABERINGO UDAL-MUGARTEAN INSTALAZIO FOTOVOLTAIKOAK EZARTZEA ARAUTZEN DUEN ORDENANTZA\nOrdenantza honen xedea da arauak ezartzea Aberingo udal-mugartean eguzki energia zelula fotovoltaikodun panelen bidez eta panel kolektore termikoen bidez biltzeko instalazioak ezartzeko.\nOrdenantza hau aplikatu behar zaie Aberingo udal-mugarte osoan ezarrita dauden instalazioei.\nEguzki-bilketako elementuei panelak edo plakak deituko zaie honako ordenantza honetan. Bi panel mota sartuko dira, egiten duten bihurketa energetikoaren arabera, energia termikoa edo energia elektrikoa:\n–Eguzki-instalazio termikoak: fluido bat berotzeko eguzki-erradiaziotik datorren energia aprobetxatzen dutenak dira. Etxeko ur beroa sortzeko eta espazioak girotzeko erabiliko dira.\n–Eguzki instalazio fotovoltaikoak: energia elektrikoaren ekoizpenean eguzki-erradiaziotik datorren energia zuzenean baliatzen dutenak dira, zenbait material erdieroaleren propietate fisikoez baliatuz elektrizitatea sortzeko eguzki-erradiazioaren eraginpean jartzen direnean.\nOrdenantza honek era berean arautzen ditu panel fotovoltaiko zein termikoez osatutako eguzki instalazioak, haiek kokatuta dauden lurzoruaren hirigintza sailkapena kontuan hartuta.\nHiri-lurzoruan eta lurzoru urbanizagarrian ezarritako instalazioak\n4. artikulua. Instalazioen xedea.\nNeurri batean edo osorik eraikinen energia beharrizana asetzeko direnean baino ez dira eguzki instalazioak baimenduko, dela etxeko ur beroa sortzeko eta espazioak girotzeko (eguzki instalazio termikoak) dela norberaren kontsumorako argindarra sortzeko, apirilaren 5eko 244/2019 Errege Dekretuak, energia elektrikoaren autokontsumoaren baldintza administratibo teknikoak eta ekonomikoak arautzen dituenak, ezarritakoa betez.\n5. artikulua. Eraikinen gaineko instalazioak.\n1. Eguzki panelak instalatu daitezke eraikinen estalki inklinatuetan, honako baldintza hauek betez gero:\n–Estalkiaren isurialde triangeluarretan integratu behar dira plakak, isurialdeen makurdura mantenduz une oro. Panelek sortutako planoa estalkiak sortutako planotik teknikoki ahalik eta hurbilen egonen da.\n–Ez da baimenduko eguzki-energiako plakarik eta bestelako kolektorerik instalatzea eraikin nagusiaren ondoko egituretan, baldin eta estalkiak eraikin horren estalkiaren beheragoko kotetan badaude; ataripeak, pergolak, etab.\n–Oro har, panelen antolamenduak eremu erregularra osatu beharko du. Sakabanatuta jarriz gero behar bezala justifikatu beharra dago hirigintza-zerbitzuaren aurrean.\n–Honako muga hauek izanen ditu hartutako azalerak:\nPanel fotovoltaikoetarako, gehieneko azalera instalatutako gehieneko potentziaren araberakoa izanen da, 244/2019 Errege Dekretuak edo etorkizunean “energia elektrikoaren autokontsumoaren baldintza administratibo, tekniko eta ekonomikoak” arautzen dituenak mugatuta; hau da, potentzia horretara iritsi arte behar adina panel instalatzen ahalko dira.\nPanel termikoetarako: Eraikinaren behar termikoek emanen dute gehieneko azalera, ur beroa ekoizteko edo girotzeko.\n–Aurreko puntuan jasotako gehieneko azalera okupatua mugatuko da honako baldintza hauen arabera:\nEguzki panelak gutxienez 0,60 metro bereizi beharko dira teilatu-hegalen, mehelinen eta gailurren ertzetatik (hala ere, gailurren gainean jartzen ahalko dira panelen antolamenduak sabai leiho tradizionala simulatu nahi duenean). Bizkar-lima eta limatxokoekiko distantzia, gutxienez, 0,45 m-koa izanen da.\nPanel bakoitza jarri beharko da bere ertzetako bat teilatu-hegalaren ertzarekiko paralelo joateko moduan.\n–Instalazioaren laguntza elementuak, hala nola biltegiak, kontagailuak, inbertsoreak, koadro-elektrikoak, kanalizazioak eta abar, ezin izanen dira eraikinen estalkian edo fatxadetan agerian geratu.\n2. Estalki lauetan edo zabaltzetan jar daitezke, honako baldintza hauekin:\n–Instalatzen ahalko dira estalkiko planoaz bestelako inklinazio eta orientazioak dituzten kolektoreak, baldin eta eguzki-aprobetxamendua optimizatzea bilatzen badute.\n–Kolektoreen gehieneko azalera artikulu honetako “1. puntuak” emanen du, aplikagarri diren baldintza guztiak kontuan hartuta.\n–Ez da onartuko eskaerarik estalki lauen gainean instalatzeko, baldin eta energia biltzeko azpiegiturak ikus badaitezke eguzki-kolektorearen instalazioa hartuko duen eraikinaren kota berean edo beherago kokatutako bide publikoetatik.\n3. Oro har, ezin izanen dira fatxadetan ezarri.\n4. Udal Planeko eremu homogeneoak urbanizatuz hirigunea zabaltzen denean, salbuespen gisa, , bertako eraikinetan eguzki-panelak konfigurazio edo kokapen bereziekin instalatzeko aukerak proposatzen ahalko dira, eta beharrezkoa izanen da horiek eraikin multzoaren arkitekturan behar bezala integratuta geratzea. Hirigintza Zerbitzuak baloratu beharko ditu proposamen horiek. Udalak bere egiten du proposamen horiek onesteko eskubidea.\n5. Udal Planeko eraikinen katalogoan ageri diren eraikinetan eguzki panelak ezartzeko eskaerak Vianako Printzea Erakundeari bidaliko zaizkio, aurretiko txostena egin dezan. Txosten horren edukia loteslea izanen da, Aberingo barrutiko hirigintza-antolamenduko udal planaren 177. artikuluan xedatutakoa betez.\n6. artikulua. Eraikin bati lotutako lurzoru aske eta pribatuaren gaineko instalazioak.\nEguzki panelak jar daitezke lurzoru aske eta pribatuan, honako baldintzak betez gero:\n–Instalazio kontsumitzailea lurzati berean edo mugakidean dagoenean, dela hiri-lurzorua dela urbanizaezina.\n–Gehieneko azalera izanen da honako honen arabera:\nPanel fotovoltaikoetarako, gehieneko azalera instalatutako gehieneko potentziaren araberakoa izanen da, 244/2019 Errege Dekretuak mugatuta; hau da, potentzia horretara iritsi arte behar adina panel instalatzen ahalko dira.\nPanel termikoetarako, eraikinaren behar termikoek emanen dute gehieneko azalera, ur beroa ekoizteko nahiz girotzeko.\n–Lurzoruaren gainean bermatuko dira. Instalazioak, euskarriak eta beste elementu batzuk barne, ezin izanen dira 2 metro baino altuagoak izan, lurretik neurtuta.\n–Panelen inklinazioak energia bilketaren errendimendu handiena bilatuko du.\n7. artikulua. Instalazio multzoak eraikinaren gainean eta lurzoru libre pribatuaren gainean.\n1. Eraikinaren gainean eguzki-panelak jartzeko, 5. artikuluko baldintzak bete beharko dira.\n8. artikulua. Aldez aurreko baimenak.\n1. Eguzki-energiarekin argindarra sortzeko instalazioak ezartzea lurzoru librean (eguzki parkeak) berariaz araututa dago indarrean dagoen araudi sektorialean: Ingurumen, Lurralde Antolamendu eta Etxebizitza kontseilariak emandako 64/2006 Foru Agindua.\n3. Aurretik zeuden eraikinei loturiko instalazioen kasuan, eraikinak une hartan indarrean zen araudiaren arabera ezarri baziren, baimendutzat joko da eguzki panelen instalazioa, eta ez da beharrezkoa aldez aurreko baimenik tramitatzea.\n9. artikulua. Eraikinen gaineko instalazioak.\n1. Eguzki panelak jartzen ahal dira eraikinen estalki inklinatuetan.\nHaren planoen gainean jarriko dira. Panelen orientazioak aldatzea baimenduko da eguzkia hobeki aprobetxatzeko, non eta ez duten metro bateko garaiera gainditzen, isurkiaren planotik zuzenean gora neurtuta. Hartutako gainazala gutxienez metro bat bereiziko da isurki triangeluarraren perimetrotik.\n2. Baimenduta dago estalki lauen edo zabaltzen gainean paratzea, azaleran edo orientazioan mugarik jarri gabe.\n4. Ezohiko neurri gisa, eraikinetan konfigurazio edo kokapen bereziak dituzten eguzki panelak jartzeko aukera proposatzen ahalko da eta beharrezkoa izanen da horiek eraikin multzoaren arkitekturan behar bezala integratuta geratzea. Hirigintza Zerbitzuak baloratu beharko ditu proposamen horiek. Udalak bere egiten du proposamen horiek onesteko eskubidea.\n5. Udal Planeko eraikinen katalogoan ageri diren eraikinetan eguzki panelak paratzeko eskaerak Vianako Printzea Erakundeari bidaliko zaizkio, aurretiko txostena egin dezan. Txosten horren edukia loteslea izanen da, Aberingo barrutiko hirigintza-antolamenduko udal planaren 177. artikuluan xedatutakoa betez.\n10. artikulua. Sare elektrikoarekin konektatzeko linea elektrikoak.\nInstalazio fotovoltaikoak linea elektriko bat eraikitzeko beharra badakar, energia sare orokorrarekin lotzeko punturaino garraiatzearren, linearen ingurumen ukipenetarako baimenaren espedientea tramitatzea beharrezkoa izanen da (93/2006 Foru Dekretua, Ingurumena Babesteko Esku-hartzeari buruzko 4/2005 Foru Legea garatzeko erregelamendua onesten duena). Hura baimendu arte ezin izanen da panel fotovoltaikoak jartzeko lizentzia eman.\n11. artikulua. Lizentzia eskatzea.\nOrdenantza honetan arautzen den instalazioa instalatu, handitu edo legeztatzeko, Aberingo Udalari eskatuko zaio dagokion obra lizentzia. Horretarako beharrezkoa den dokumentazioa aurkeztuko da.\nLanak direla-eta hala egin behar izanez gero, profesional eskudunak sinatutako eta dagokion elkargo profesionalak ikus-onetsitako proiektua aurkeztu beharko da, Etxegintzaren Antolamenduari buruzko Legean xedatuari jarraikiz.\nProiektu bat aurkeztea beharrezkoa ez denean, memoria teknikoa aurkeztu beharko da. Memoria horretan agertu beharko dira instalazioaren ezaugarri zehatzak: kokapena eta antolaketa, dimentsioak eta hartutako azalera, elementuak, etab. Horien deskribapen nahikoa, krokisak edo planoak eta aurrekontu xehatua jasoko ditu memoriak.\nUdal lizentzia eman aurretik, beharrezko baimenak tramitatuko dira, Aberingo Udal Planean eta gainerako araudi aplikagarrian ezarritako betebehar partikularren arabera.\nLizentziak, betiere, jabetza eskubideari eta hirugarrenei kalterik egin gabe emanen dira. Eskatzailea izanen da lanek ekarritako kalte-galera eta ekintza juridiko guztien erantzulea.\nIragarkiaren kodea: L2014195


Astebururako irekiko dute Haizearen Orrazia - Irutxuloko Hitza : Irutxuloko Hitza\nAstebururako irekiko dute Haizearen Orrazia\nHaizearen Orrazia. (Argazkia: Mikel Goñi)\nUrtebeteko lanen ondoren, ostiral iluntzean, 20:00ak aldera irekiko dute Haizearen Orrazia. Iazko ekainaren 6an harkaitz handi bat erori ondoren hartu zuten guztiz ixteko erabakia. Izan ere, hainbat azterketa egin ondoren, mendi magala oso ezegonkorra zela ohartu ziren, eta tarteka harri eta lur-jausiak gertatzen ziren. Egonkortze lanak amaiturik eta segurtasun neurri guztiak hartuta, ostiralean irekiko dute hesia. 150 metro luze eta 70 metroko altuera duen ezponda egonkortu dute. Beraz, aurrerantzean Txillidaren eskulturak bertatik bertara ikusteko aukera izango da berriro.